
भूमिका 
इस पुस्तक में बया है ? 

कोरे उपदेश से किसी विषय का ज्ञान तो कराया जा सकता है, 
परन्तु उस ज्ञान का किस श्रवसर पर किस ढंग से उपयोग करना चाहिए, 
यह वताना कठिन है। कथाओं द्वारा ज्ञान और ज्ञान का प्रयोग समभाना 
सहज है। इसलिए प्राचीन पंडित लोग बहुत-सी शिक्षा छोटी-छोटी कथाओं 
द्वारा देते थे । 

हमारे प्राचीन साहित्य में सैकड़ों शिक्षाप्रद सुन्दर कथाएं हैं । वे 
बालकों के लिए ही नहीं, बड़े लोगों के लिए भी अत्यन्त उपयोगी हैं । 
ऋषि-मुनियों और राजाओं ग्रादि के सम्बन्ध में जो उपाख्यान हैं, उनमें 
तो बहुत-सी ज्ञान और अनुभव की बातें मिलती हैं ; पशु-पक्षियों को 
कहानियां भी शिक्षापूर्ण हैं। पहुंचे हुए ज्ञानियों के मुख से वे वालकों का 
मन बहलाने के लिए नहीं, किन्तु बड़े-बड़े राजाग्रों और विद्वानों को 
भी ज्ञान, कर्म और नीति आदि का उपदेश देने के लिए कही गई थीं । 
इससे इन कथाओं का महत्त्व समझा जा सकता है । 

इस पुस्तक में सरल ढंग से लिखी हुई महाभारत और पुराणों की 
कुछ चुनी हुई कथाएं हैं। इनमें भर्ती की या बहुप्रचलित कथाएं नहीं दी 
गई हैं | आशा है, वालक-बालिकाओं और नवयुवकों के मनोवितोद, 
बुद्धि-विकास और चरित्र-निर्माण के लिए वे उपयोगी सिद्ध होंगी । 


वसन्त निवास, सुलतानपुर = 

१ 
- सुपुत्र का Hier 
“पुराणों में -महषि अष्टावक्र की एक सुन्दरः. 
कथा है। उनके पिता का नाम कहोड़ था ४ वे संस्कृत ` 
के पंडित थे, लेकिन घर के दरिद्र थे । 
एक दिन कहोड़ बेठे हुए वेद का पाठ कर रहे 
थे । उसमें उनसे कहीं त्रुटि हो गई | इसपर अष्टावक्र : 
ने उन्हें अशुद्ध पाठ करने से रोका । कहोड़ ने तुरन्त 
पुत्र को शाप देते हुए कहा-तूः अभी से इतना 
कुटिल है, इसलिए. मैं तुझे शाप देता हूँ कि तेरा, 
शरीर आठ जगह से टेढ़ा हो जाए | : 
पिता के शाप का प्रभाव बालक पर पड़ा-\ ' 


CC-0. In Public Domain. 


3 Digitized by Sarayu Foundation Trust and eGangprata कथाएं 


aae eena 
उसका शरीर आठ जगह से टेढा हो गया । इसीसे 
सब उसे ग्रष्टावक्र कहने लगे । 

ग्रष्टावक्र के बचपन में ही कहोड़ धन की खोज में 
राजा जनक के यहां चले गए । उन दिनों जनक के 
दरबार में एक महादुष्ट राजपंडित रहता था । उसका 
नाम था वन्दी । वन्दी वहां आने वाले पंडितों से शास्त्रार्थ 
करता और उन्हें पराजित करने के बाद समुद्र में डुबोने 
के लिए. भेज देता था। कोई पंडित उससे लोहा लेने 
का साहस नहीं करता था, जो करता उसकी दुर्गेति 
ही होती थी । धन के लोभ से बेचारे कहोड़ को भी 
उस प्रचंड पंडित से शास्त्रार्थ करना पड़ा । वन्दी ने अपने 
दीन-हीन प्रतिद्वंद्वी को शास्त्रार्थं में उसी प्रकार उखाड़ 
दिया जैसे सूखे पेड़ को तूफान | वन्दी ने उन्हें पकड़वा- 
कर जीते-जी समुद्र में फेंकने के लिए भेज दिया । 

इधर बालक म्रष्टावक्र बड़े मनोयोग से अध्ययन 
करने लगा । बंचपन से ही वह अपने नाना उद्दालक 
की गोद में बैठता, इसलिए उन्हींको अपना पिता 
समझता था । उसकी मां ने बाप के मारे जानेका 
हाल अपने बालक को नहीं बताया था | वह उद्दालक 
को ही उसका पिता बताती थी, जिससे ्रष्टावक्र : 
अपने को ग्रनाथ न समभे | 

कुशाग्रबुद्धि अष्टावक्र ने MAA वर्ष की 
अवस्था में ही सारे शास्त्रों का पूर्ण अध्ययन कर लिया। 
एक दिन वह उद्दालक की गोद में बैठकर उन्हें पिता, 
पिता, सम्बोधित करके बातें कर रहा था। इतने में 
उसका मामा श्वेतकेतु वहां ग्रा गया । उसने अष्टावक्र 
का हाथ पकड़कर अपने पिता की गोद से खींच लिया 
अर कहा-यह तेरे बाप की गोद नहीं है। इसपर 
मेरा ही अधिकार है। 

अ्रष्टावक्र ने अपनी मां से सारा हाल बताकर 
पुछा-मां, मेरा बाप कौन हे, कहां है ? 

मां ने पहले तो उसे कुछ बताना उचित नहीं 
समझा, लेकिन पुत्र के हठ करने पर उसने आंखों में 
आंसू भरकर कहोड़ का शोचनीय वृत्तान्त सुना दिया | 
वन्दी के हाथों पिता के पराभव का हाल सुनकर ग्रष्टा- 
वक्र क्रोध से उन्मत्त हो गया । उसने विदेह जाकर वन्दी 
से बदला लेने का निश्‍चय किया। उसके घर वालों ने 
वन्दी की दुदेमता का विवरण बताकर उसे जनकपुरी 
जाने से रोका, लेकिन भ्रष्टावक्र नहीं माना । वह कई 
दिनों के बाद पैदल चलकर विदेहराज के द्वार पर 
पहुंचा । वहां उसने द्वारपाल से भीतर जाने की: 
आज्ञा मांगी । 

- द्वारपाल ने. कहा [तुम अपने ATA का प्रयोजन 
बताओ, तभी मैं तुम्हें भीतर जाने की श्रनुमति दे सकता 
हुं । भ्रष्टावक्र ने अभिमान से सिर ऊंचा करके कहा-- 
मैं विदेह के नामी राजपंडित बन्दी से शास्त्रार्थ करने 
आया हूं । ं ः 

बालक की वाणी सुनकर द्वारपाल ने हंसकर 
कहा-अरे नादान बच्चे; पत्थर पर अपना सिर पटकने' 
का दुस्साहस क्यों करता है ? कहां तू ग्यारह-बारह वर्ष 
का छोकरा और कहां हमारा वृद्ध राजपंडित, जिसने 
बड़े-बड़े दाढ़ी वालों का मान मिटा दिया है । मैं तुम्हारे. 
जैसे छोटे आदमी को राजभवन में नहीं जाने दूंगा । 

ग्रष्टावक्र .गम्भीरता से बोला-द्वारपाल, आयु 
के द्वारा बड़ाई-छोटाई का. निर्णय तो मूर्ख-मण्डली में: 
होता है । विद्वानों के समाज में ज्ञान की अधिकता 
देखकर श्रेष्ठता का निर्णय होता है। मैंने वेदाध्ययन में 
परिश्रम किया है। आयु में छोटा होकर भी मैं ज्ञान 
में वृद्ध हूं आग की चिनगारी को छोटा न मानो; वह 
फूस के पहाड़ को भी .जलाने की शक्ति रखती है। - 
फलों से लदा हुआ छोटा वृक्ष भी फलहीन बड़े वृक्ष से 
अधिक मान्य है। ; 

बालक ग्रष्टावक्र के तके से प्रभावित होकर ' 

द्वारपाल ने उसे राजा के दरबार में जाने की अनुमति 
दे दी। अष्टावक्र उस राजदरबार में निर्भय होकर 
पहुंचा, जहां जनक को घेरकर पचासों धुरंधर पंडित बैठे 
हुए शास्त्र-चर्चा कर रहे थे । वे सबके सब इस बेडोल 
बालक को देखते ही हंस पड़े | 
अपने रूप का यह उपहास देखकर अष्टावक्र ने 
जनक से कहा-राजन्‌, मैंने तो यह समभा था कि 
ग्रापफी लोकप्रसिद्ध सभा में कुछ पंडित भी होंगे, 
लेकिन यहां देखता हूं तो सब चमार ही चमार जमा हैं। 
जनक ने बिगड़करं कहा--बिना जाने-सुने ऐसी 
बात क्यों कहते हो ? यंहां तो सभी एक से एक बढ़कर 
ब्रह्मज्ञानी हैं । कलाम 
-अष्टावक्र-राजन्‌, ब्रह्मज्ञानी तो उसे कहते. 
हैं जो सदैव शुद्ध एवं निविकार रहने वाली ग्रात्मा 
की परीक्षा कर सक्ते | जो चमड़े से ढंके हुए हड्डी-मांस 
की ही परीक्षा करना जानता है, वह ब्रह्मज्ञानी केसे 
होगा ? ये लोग तो चमारों की तरह हड्डी-मांस और 
चमड़े को ही देख रहे हैं। यदि ये सच्चे पंडित होते तो 
आत्मतत्त्व को पहले देखते । 
` अष्टांवक्र का बुद्धिमत्तापूर्ण तके सुनकर जनक 
की पंडित-मंडली लज्जित हो गई | उसके बाद राजा ने 

उसे ज्ञानी मानकर आसन दिया और उसके वहां आने 
का कारण पूछा। श्रष्टावक्र ने अपना ग्रभिप्राय कह 
सुनाया | जनक ने उसे वन्दी की योग्यता श्रौर प्रतिज्ञा 
बताकर उससे शास्त्रार्थं करते से मना किया, लेकिन 
वह अपने हठ पर AST रहा । 

meat में वन्दी बुलवाया गया। बह हाथी को 
तरह भूमता हुआ दरबार में पहुंचा और मच्छर जैसे 
qied को तिरस्कार से देखकर अपने आसन 
पर बैठ गया। शास्त्रार्थ आरम्भ हुआ । श्रष्टावक्र 
बड़े स्वाभिमान के साथ नामी शास्त्री से भिड़ गया | 
दोनों में घोर वाद-विवाद होने लगा । दरबारी पंडितों 
ने ऐसा घमासान ज्ञान-युद्धन कभी देखा था और न 
सुना ही था | वन्दी के प्रत्येक तर्क को अष्टावक्र उसी 
तरह काटने लगा, जैसे कोई किसान पको फसल काटता 
है। राजपंडित की जीभ लड़खड़ाने लगी । ग्मन्त में 
ग्रष्टावक्र ने कठोर तर्को से उसका मुंह बन्द कर fear 
वन्दी परास्त हो गया । पंडित लोग विजयी अ्रष्टावक्र 
की जय-जय गाने लगे। वन्दी श्रपने आसन पर से 
लुढ़क गया । 

अपने पितृद्रोही को पछाड़कर श्रष्टावक्र ने 
गर्वं से कहा--राजन्‌, अब इस सभा के नियम के अनुसार 

इसे समुद्र में फिकवा दीजिए । 

वन्दी घबरा गया । उसने प्राणरक्षा के लिए 
बहुत हाथ-पेर जोड़े, लेकिन अ्रष्टावक्र उस समय न्याय- 
पालन के लिए AST रहा । जनक के सिपाही वन्दी को 
घसीटते हुए डुबोने ले चले | 

तब राजपंडित वन्दी पीड़ित होकर बोला-- 
WI ्रष्टावक्र, आप मुझे थोड़ा अवकाश दें। मैं आपके 
पिता के साथ उन श्रन्य पंडितों को भी बुलवा देता हूं 
जिन्हें मैंने पराजित करके डुबोने के लिए भेजा था। 
वास्तव में वे सब जीवित हैं और वरुण का यज्ञ करवा 
रहे हैं | 

यह कहकर उसने सब पंडितों को वहां बुलवा 
दिया | उनमें कहोड़ भी थे। सबने अष्टावक्र का आलिगन 
करके कहा--सत्पुत्र हो तो ऐसा हो, जो अपने 
प्रभाव से सारे कुल का उद्धार कर दे । आज भ्रष्टावक्र 
का जन्म लेना और विद्या पढ़ना सार्थक हो गया । 

कहोड़ के आनन्द और ग्रभिमान का तो कहना ही 
क्या था ! उन्होंने अपने ही कर्मों की सराहना करते 
हुए कहा--अ्रच्छे-अच्छे TH करके मनुष्य इसीलिए पुत्र 
की इच्छा करता है कि जो मैं नहीं कर सका, उसको मेरा 
पुत्र कर देगा । ्रष्टावक्र ने इसको चरितार्थं कर fear 

प्राचीन काल में कौशिक नाम का एक विद्वान 
ब्राह्मण था । वह अपने को धर्मशास्त्रों का पूरा' पंडित 
और तपस्वी समभता था । दूसरों की चिन्ता छोड़कर 
ag अपने चित्त की शान्ति के लिए अपना सारा समय 
पूजा-पाठ में ही बिताता था । संक्षेप में यही समभिए कि 
इस जीवन के सुंखों की चिन्ता छोड़कर वह अगले 
` जीवन की तैयारी में लगा रहता था । | 

एक दिन कौशिक एकान्त में एक पेड़ के नीचे 
बैठा हुआ वेद-पाठ कर रहा था ; इतने में ऊपर बैठी 

१५ 
हुई एक. बगुली ने उसके सिर पर बीट कर दी । ब्राह्मण 
का ध्यान, भंग हो गया । उसने क्रोध से श्रां उठाकर 
बगुली को देखा और मन ही मन उसके नाश की कामना 
करके फिर वेद पढ़ना आरम्भ कर दिया | पढ़ते-पढ़ते वह 
बीच-बीच में ऊपर बैठी हुई बगुली को देखने लगा | 
बहुत प्रयत्न करने पर भी वह उसके अपकार को भूल 
नहीं सका । 

थोड़ी देर में बगुली ग्रनायास पेड़ पर से गिरकर 
वहीं मर गई । यह लीला देखकर कौशिक अभिमान 
से फूल गया । उसको विश्वास हो गया कि बगुली 
ब्रह्मतेज से आहत होकर मरी है । अपने तपोबल का 
प्रत्यक्ष प्रभाव देखकर ब्राह्मण अपने को त्रिलोचन 
भगवान की तरह शक्तिशाली मानने लगा । थोड़ी देर 
बाद उसका अहंकार ठंडा पड़ गया । बगुली को देखंकर 
उसके मन में करुणा श्राई और साथ ही हिसा से पाप 
का ध्यान भी श्राया | उसने निश्‍चय किया कि गांव-गांव 
में घमकर इस जीव-वध का प्रायश्चित्त करना चाहिए 
नहीं तो अगले जन्म में नरक भोगना पड़ंगा । ऐसा 
सोचकर वह त्रन्त दूर. के गांव की ओर भिक्षा 
मांगने निकल पड़ा । 

उस गांव. के द्वार पर आकर कौशिक 

भिक्षा के लिए चिल्लाया । भीतर से एक स्त्री बोली-- 
महाराज ठहरिए, मैं बरतन धो रहा हू, जल्दा ही ग्राती 
हूं । ब्राह्मण बाहर खड़ा उसकी प्रतोक्षा करने लगा। 
इसी समय घर का स्वामी कहीं दूर से थका-मांदा आया 
और घर में जाकर स्त्री से भोजन के लिए आग्रह करने 
लगा । स्त्री अपने पति के सेवा-सत्कार में लग गई | 
उसे बाहर खड़े ब्राह्मण का ध्यान ही न रहा । जब पति 
खा-पीकर आराम करने चला गया, तब स्त्री को भिक्षा 
देने की याद आई । वह त्रन्त हाथ में कुछ सामान 
लेकर बाहर निकली और सम्मानपूर्वक उस ब्राह्मण को 
देने लगी। 

अभिमानी धर्मशास्त्री इतनी देर तक बाहर खड़े- 
खडे क्रोध से तप गया था । बार-बार उसके मन में 
राता था कि शाप से भस्म कर दूं। भिक्षा लेने के 
पहले स्त्री की ओर घूरता हुआ वह घुड़ककर बोला-- 
तुमने सत्पात्र को भिक्षा देने में इतना विलम्ब क्यों 
किया ? 

स्त्री ने उत्तर दिया--देव, मैंने जान-बूभकर 
ऐसा नहीं किया है । मैं पति की सेवा में लगी थी, 
इसलिए अन्य बातों को भूल गई । अभी ध्यान आते 
ही मैं भिक्षा डालने आई हूं देरी के लिए श्राप मुझे 

क्षमा करें। 

कौशिक फिर ग्रकड़कर बोला-श्ररी मूर्ख, तू द्वार 
पर खड़े पूज्य ब्राह्मण से भी अपने पति को बड़ा मानती 
है । उसकी सेवा में मग्न होकर तू हमें भूल गई, जिसके 
सामने इन्द्र सिर भुकाता है । क्या तू नहीं जानती कि 
हम ब्राह्मणों के मुख में aia रहती हे, जिससे हम 
त्रिलोक को भस्म कर सकते हैं । तूने हमारे जेसे तपस्वी 
का अनादर करने का दुस्साहस कैसे किया ! बोल कंसे 
किया ? मालूम होता है, तुझे हमारी शक्ति का पता 
नहीं है । बोल, तूने दुस्साहस कंसे किया ? शीघ्र न 
बोलेगी तो तू wit मेरी कोप-दृष्टि से भस्म हो 
जाएगी । 

उस स्त्री पर कौशिक के गर्जन-तजेन का कुछ 
भी प्रभाव नहीं पड़ा । उसने हंसकर कहा--महाराज, 
मैं बगुली नहीं हूं, आपकी कोप-दृष्टि मेरा कुछ भी अहित 
नहीं कर सकती । मैं तपस्वी ब्राह्मणों के प्रभाव को 
जानती हूं, लेकित आपको वैसा नहीं मानती । तपस्वी 
वह है जो क्रोध को जीत ले, जो अपकार करने वाले 
का भी अपकार न करे और जो समदर्शी हो। आपने 
धर्मशास्त्रो को रट अवश्य लिया है, लेकिन ऐसा लगता 
है कि oat धर्मतत्त्व को नहीं समझा | समझा होता तो 

अपने पांडित्य का डंका न पीटकर शान्तिपूर्वक श्राप 
अपना HAST करते | 

स्त्री की बातों से कौशिक अत्यन्त चकित होक 
सोचने लगा कि इस घर के भीतर बेठी हुई सः 
बगुली के मरने का रहस्य कैसे मालूम हुश्रा | वह 
शान्तं होकर बोला--श्रीमती, मैं तुम्हें क्षमा करता 
हूं ; लेकिन यह बात बताश्रो कि तुम्हें बगुली के मरने 
का हाल कैसे मालूम हुआ ? 

स्त्री बोली--विप्रदेव, मैं घर के भीतर ही सब कुछ 
देख रही थी । मैं अपने धर्म का ठीक-ठीक पालन करती 
हूं । इसलिए मेरी आत्मा इतनी शुद्ध हो गई है कि 
उसके प्रकाश में मुझे सब कुछ दिखाई पड़ता हैं । उसी 
आत्मशक्ति से मैंने तुम्हारा वृत्तान्त देखा È | 

कौशिक उसके सामने विनीत होकर पुन: बोला-- 
शुभे, वह कौन-सा धर्म है, जिसका पालन करके तुमने 
ऐसी महाशक्ति पा ली है ? मुझे भी बताओ । मैंने तो 
शास्त्रों को उसी तरह छान डाला है, जैसे तालाब को 
बगुला छानता है । लेकिन मुझे उनमें ऐसी कोई 
चमत्कारी विद्या नहीं मिली । तुम किस देवता को 
पूजा करती हो ? कौन-सा ब्रत रखती हो ? 


स्त्री शास्त्रीजी, मैं पढ़ी-लिखी नहीं हूं, इसलिए 

ग्रापको धर्म के विषय में उपदेश नहीं दे सकती । मैं तो 
एक ही धर्म जानती हूं । उसका नाम हे सेवा करना । 
मैं अपने चित्त को एकाग्र करके अपने पति की सेवा 
करती हूं । उन्हींको मैं श्रपना देवता समझती हूं 
और उन्हींकी सेवा करने का ब्रत पालती हूं । उसी- 
के प्रताप से मुझे यह दिव्यदृष्टि मिली है । 

कौशिक- लेकिन तुम्हारे इस कर्म से लोक-कल्याण 
नहीं होता, इसलिए मैं यह नहीं मान सकता कि यह 
धर्म है। तुम मुझे धर्म का मर्म ठीक से समभाओो ; 
जिससे मैं भी तुम्हारी तरह सिद्धि प्राप्त कर सकू । 

स्त्री ने उसकी झोली में भीख डालकर" कहा-- 
भगवन्‌, अधिक जानना हो तो आप मिथिला नगरी में 
जाकर धर्मव्याध नामक व्यक्ति से मिलें । वह आपको 
धर्म का सच्चा मार्ग दिखा देगा । 

भिक्षा लेकर कौशिक धर्मव्याध से मिलने के लिए 
मिथिला नगरी की ओर चल पडा | अनेक कष्टों 
को भेलता हुआ वह विदेह राज्य में पहुंचा और लोगों 
से धर्मव्याध के घर का पता पूछने लगा वहां के 
ब्राह्मणों ने उसे ग्रात्मज्ञानी धर्मव्याध का पता बता 
दिया । उसके अनुसार कौशिक एक दूकान पर पहुंचा 
जहां एक तेजस्वी व्यक्ति बैठा हुआ मांस बेच रहा 

था । उसीको लोग धर्मव्याध कहते थे । कौशिक 
लज्जित होकर एक कोने में खड़ा हो गया। व्याध 
अपने व्यापार में बहुत मग्न था। ब्राह्मण बार-बार 
सोचता थां कि इस पाप के स्थान से भाग चलें, लेकिन 
फिर यह सोचकर रुक जाता था कि जिस काम के 
लिए इतना कष्ट उठाया है, उसको अब पूरा ही कर 
डालना चाहिए। उसके मन में उस मांस बेचने वाले 
के प्रति अ्श्रद्धा और अविश्वास के भाव उठने लगे | 
उसने मान लिया कि उस स्त्री ने उसको ऐसे धर्महीन 
ग्रादमी के पास भेजकर मूर्ख बनाया है | 

कौशिक इस तरह के विचारों में फंसा हुआ खड़ा 
था। इतने में धर्मव्याध उसके पास आकर प्रणाम करके 
बोला--पंडितजी, मैं आपका स्वागत करता हूं । 
जिस प्रयोजन से श्रापको अमुक स्त्री ने भेजा है, वह 
बहुत गूढ हे, चलिए, हम लोग घर पर इस पवित्र 
विषय की चर्चा करें । धर्म-चर्चा के लिए यह स्थान 
ठीक नहीं 

धर्मव्याध की बातों से कौशिक पुनः चौंका । 
जिसे वह नीच समझता था, वह ऐसा महात्मा था कि 
बिना बताए ही दूसरे के मन की बात जान लेता 
था । वह चुपचाप धमंव्याध के पीछे-पीछे उसके घर 

पर पहुंचा | वहां व्याध ने उसका अतिथि-सत्कार 
किया । इसके बाद कौशिक बोला--शूद्रराज, तुम्हारा 
घोर कर्म देखकर मैं तो तुमसे घृणा करने लगा था, 
लेकिन बाद में जब तुमने बिना बताए ही मेरे मन की 
बात कह दी, तो मुझे विश्वास हो गया कि तुममें कोई 
अद्भुत शक्ति है। तुमने इतना नीच कर्म करते हुए 
भी किस धर्म के प्रताप से ऐसी सिद्धि प्राप्त की है, जो 
हम जैसे चतुर्वेदी को भी दुर्लभ हे । हम वेदों के 
प्रकांड पंडित हैं ; फिर भी सुखी-शान्त नहीं हैं । यदि 
इसका गुप्त रहस्य तुम बता सको तो बताश्रो । 

धर्मव्याध. गम्भीर होकर .बोला--प्रंडितजी 
मभमें कोई aqua शक्ति नहीं है । मैंने शास्त्रों का 
उतना अध्ययन भी नहीं किया हे,. जितना आपने किया 
है । लेकिन मैं ग्रधर्मी नहीं हूं । मांस बेचने वाला होक़र 
भी मैं अपने धर्म में स्थित हूं । मेरा व्यवसाय मेरे 
कम में बाधक नहीं है । E 

कौशिक--व्याध, तुम मुझे अपने धर्म का. स्वरूप 
बताओ । 

मंव्याध--मैं : स्वयं जीवहत्या नहीं करता 

दूसरों के मारे हुए पशुओं का मांस बेचकर मैं अपनी 
और अपने आश्रितों: की जीविका चलाता हूं, और 

परिश्रम की कमाई सें से यथाशक्ति दान भी करता 
रहता हुं । मैं स्वयं मांस नहीं खाता, किसीका ated 


नहीं करता, निन्दा से दूर रहता हू भ्रार अपने से ग्रधिक 
सुखी, समृद्ध एवं बलवानोंके प्रति ईष्या-द्वेष नहीं रखता। 
मैने सदैव सत्य बोलने का ब्रत ले रखा है। मैं धर्म का नाम 
लेकर उसकी ae में कभी पाप नहीं करता, क्योंकि 
मैं मानता हूं कि गुप्त पाप को भी देखने वाला कोई 
है, जो उसका दण्ड देता है । मैं पापी के साथ पापी नहीं 
बनता | मेरा मंत है कि दुष्टं के साथ दुष्ट न बनकर 
सज्जन को संदा सज्जन ही बने रहना चाहिए । सूखे 
का ग्रनुकरण नहीं करना चाहिए । पर-निन्दा और 
ग्रात्मप्रशंसा छोड़े बिना कोई संसार में प्रकाशित 
नहीं हो सकता । प्रशंसा वह हैं, जिसे दूसरे करे । कोई 
मूर्ख अपने मुंह से स्वयं अपनी प्रशंसा करके दूसरों 
की दृष्टि में प्रतिष्ठा नहीं पा सकता । इसलिए अपने 
ज्ञानी होने का विज्ञापन आपको स्वयं न करना चाहिए । 

कौशिक--व्याध, तुम तो सदाचार के अच्छे ज्ञाता 
जान पड़ते हो । मुझे यह बताश्रो कि पढ़े-लिखे व्यक्ति 
को कैसा ग्राचरण करना चाहिए ? 

धर्मव्याध- जैसे सूर्य पहले अन्धकार का नाश करके 


तब अपने प्रकाश को फेलाता है, वैसे ही मनुष्य को उचित 

है कि पहले वह अपने दुर्गुणों को दूर करे तब अपने 
गुणों को प्रकाशित करे । कल्याणकारी कर्म को 
सोचकर उसमें WIN को नियुक्त करना ही सदाचार 
है । ज्ञानी की पहचान यह है कि वह स्वेच्छाचारी नहीं 
होता । वह स्वार्थ की अपेक्षा कतेव्य को अधिक महत्त्व 
देता है, यथासंभव दूसरों की सेवा करता है । शील, धेय 
सत्य, इंद्रिय-दमन, संतोष, प्रियवादिता ये सब सदाचार 
के अंग हैँ । बुरी स्थिति में होकर भी मनुष्य को सदेव 
झुस आचरण करने का ही प्रयत्न करना चाहिए । 
धर्मपूर्वक धन कमाकर उसका सदुपयोग करना चाहिए | 
जो अ्रविद्या और शालस्य से दूर रहता है, अहंकार से 
मुक्त होता है, दूसरों का पालन करता है, इस अनित्य 
जीवन में वैर नहीं बटोरता वही सदाचारी हे । सबका 
सार यही है कि जो आत्मज्ञानी है ; वही सदाचारी हैं; 
बही धर्मात्मा है । श्रात्मज्ञान प्राप्त करना ही सच्चा 
धर्म है । FE 

कौशिक--तुम्हारी बातों से मुके मेरे प्रश्‍न का 
उत्तर नहीं मिला । ; 

धर्मव्याध--मैं तुम्हारे मन की शंका को समक 
रहा हूं । मैंने तुम्हें धमे के द्वार की असली कुंजी दी है। 
उससे TA WATT का ताला खोलकर भीतर जाग्रो 

तो तुम्हें सच्चा धर्म दिखाई पड़ेगा । श्रात्मज्ञान होने पर 
ही मनुष्य को सूभता है कि उसका मुख्य कर्तव्य 
कया है । उस HAST को पूर्ण करना ही धर्म है । 

कौशिक--व्याख्यान न देकर यह बताश्रो कि 
तुम्हें केसे वह सिद्धि मिली, जिसके द्वारा तुमने मेरे 
हृदय के भाव को जान लिया । 

धर्मेव्याध-पंडितराज, आपका चित्त बहुत 
चंचल है । थोड़ा धेयं रखिए, मैं ग्रभी आपको घर के 
भीतर ले चलकर अपनी सफलता का सारा रहस्य 
समझा देता हूं । उससे आपको मेरे व्यक्तिगत धर्म 
का भेद ज्ञात हो जाएगा । 

धर्मव्याध उसे अपने घर के भीतर ले गया। 
वहां उसका वेभव देखकर दरिद्र ब्राह्मण दंग हो गया । 
घर खूब साफ-सुथरा और Tet से भरा था। 
धमंव्याध के वृद्ध माता-पिता वहां ठाठ से बैठे थे। 
उनको प्रणाम करके ag कौशिक से बोला--प्रियवर, 
मेरे प्रत्यक्ष धमं को देखिए, जिससे मैंने यह सब सिद्धि 
पाई है। मेरे यज्ञ और चारों वेद यही हें। जो 
व्यवहार देवताओं के साथ किया जाता है, वही मैं 
इनके साथ करता हूं । मैं प्रतिदिन ग्रालस्य-प्रमाद 
त्यागकर इनकी सेवा करता हूं । इनके ्रनुकूल AAT 

करके इनके शुद्ध, संतुष्ट हृदय से शुभ आशीर्वाद प्राप्त 
करता हूं । इसीसे मेरे पुण्य की वृद्धि होती है ; इसीसे 
मेरी आत्मा पवित्र हो गई है और मुझे दिव्यदृष्टि 
मिल गई है । गृहस्थाश्रम में रहनेवाले का यही सनातन 
धर्म है जो सर्वसिद्धिदायक है। उस महिला ने इन 
माता-पिता की सेवा को लक्ष्य करके ही आपसे मेरे पास 
भाने को कहा था । वह जान गई थी कि आप विद्या- 
व्यसनी होकर अपने कर्तव्य को भूल गए हैं, इसीलिए 
उसने आपको मेरे पास धमंतत्त्व जानने के लिए भेजा 
है । आप अपने माता-पिता की उपेक्षा करके उनसे विदा 
लिए बिना ही घर से धर्मज्ञान की खोज में निकल आए 
हैं। यद्यपि आपने सद्भाव से ऐसा किया है, लेकिन आपके 
अनुचित आचरण से शोकवश आपके वृद्ध माता-पिता 
इस समय्रन्धे हो चुके हैं । धमंशञास्त्री होकर भी आपने 
उनके प्रति अधर्म किया है । जब तक आप श्रपनी सेवा 
से उनको संतुष्ट नहीं कर लेते, तब तक यज्ञ, दूजा, 


बेद-पाठ से न तो आपको सिद्धि मिल सकती है और 
न शान्ति । gi SIs FE FF 


धर्मव्याध की चेतांवनी सुनकर कौशिक फिर 
बोला--मित्र, तुम तो स्वार्थ-सिद्धि का मागे बता रहे 
हो। धर्म का उद्देश्य तो लोक-कल्याण करना है। 


CC-0. In Public Domain. 


२६ 5 
os Digitized by Sarayu Foundation Trust and ecan a केथाए 


SR DS oN 


TS ऐसा मार्ग बताओ, जिससे मैं लोक-कल्याण करके 


> 


c 


मं-फल पा सकूं ; नहीं तो मेरा पढना-लिखना व्यर्थ 
हो जाएगा | 

धर्मव्याध--मैं aH लोक-कल्याण का ही 
ART बता रहा हूं । आप अपने आत्मज्ञान को जगाइए, 
तब ज्ञात होगा कि जो निकट है, उसकी सेवा पहले करके 
तब आगे बढ़ना चाहिए । प्रत्येक मनुष्य अपने को 
सुधारकर अपने कुल को सुधार ले तो सारा लोक 
अपने-आप सुधर जाएगा । मूल की रक्षा किए बिता 
आप पेड़ की टहनियों को सींचने का परिश्रम व्यर्थ 
करते हैं । धर्म का पालन पहले अपने घर में. करके तब 
बाहर करना चाहिए घर के बाहर दीपक जलाकर 
भीतर अंधेरे में बैठना मूर्खता है । लोकसेवा का अभ्यास 
करना है तो पहले अपने घर में करें Ba आप अपने 
घर को जाइए और अपनी सेवा से भ्रपने ग्राश्रितों को 
संतुष्ट कीजिए । पत्थर का खंभा भी यथाशक्ति ऊपर 
के बोझ को उठाने का यत्न करता है । आप मनुष्य हैं, 
घर का भार उठाइए, जब तक गृह में हैं, वेरागियों का 
आचरण न कीजिए । बुद्धि को शुद्ध करके Hier कर्म 
कीजिए | यही सच्चा धर्म है । मैंने कल्याणकारी मागे 
दिखा दिया है, उसपर चलिए'। 


CC-0. In Public Domain. 


$ 


सच्चा AA Digitized by Sarayu Foundation Trust and eGangotri 


कौशिक की aie खुल गई । धर्मव्याध के आदश 
से प्रभावित होकर उसने उसके बताए हुए मार्ग पर 
चलने का निश्‍चय किया । तब धर्मव्याध उसे प्रणाम 
करके बोला--आये, आप मेरे देवता हैं क्योंकि धर्मा- 
चरण के लिए तैयार हो गए हैं। श्रव आपकी बुद्धि 
शुद्ध हो गई है इसलिए आप धर्मतत्त्व समझ AT S 
हे देव, अब आप ग्रापना सनातन-धर्म पालन करने जाते 
हैं । ईश्वर मंगल-मागे के यात्री को सफलता दे । 

कौशिक वहां से विदा होकर घर श्राया ओर 
अपने मूलधर्म का पालन करने लगा। यह नई तपस्या 
उसे अधिक सिद्धि एवं शान्तिदायक प्रतीत हुई । 

दुस्साहस का दंड 

हिमालय पर्वत पर एक बड़ा पुराना सेमल का 
वृक्ष था । वह फल-फुलों से लदा रहता था और इतना 
घना था कि उसकी छाया में सेकडों हाथी विश्राम करते 
थे । तोता-मेना के सहस्नों परिवार उसकी शाखाओं पर 
सुखपूर्वक रहते थे । उस महावृक्ष के कारण वह स्थान 
बड़ा ही रमणीक हो गया था । बहुत-से ऋषि-मुनि भी 
उसके नीचे बेठकर शान्तिपूर्वक भगवद्‌-भजन करते थे | 

एक दिन देवषि नारद कहीं से घूमते-घूमते उस 
पेड़ के नीचे आए और उसका वेभव देखकर बोले--हे 

वृक्षराज ! तुम सब प्रकार से सम्पन्न हो; तुम्हारी एक 
भी डाली कहीं टूटी हुई नहीं दिखाई देती; जान पड़ता है, 
पवन तुम्हारा मित्र है, इसलिए वह तुम्हारा अहित 
नहीं करता ; पवन से रक्षित होकर ही तुम निश्चिन्त 
होकर पर्वत की भांति खड़े हो और इतने जीवों के 
आश्रयदाता बने हो । पृथ्वी पर कोई दूसरा ऐसा वृक्ष 
नहीं है जो वायु की चोट से बचा रहे । तुम उसके ग्राने 
पर उसके सामने भक्तिपूर्वक झुक जाते होगे, इसलिए वह 
तुम्हें अपना उपासक जानकर तुम्हारी रक्षा करता 
होगा । मैं चाहता हूं कि यह मित्रता चिरस्थायी रहे । 
नारद की बातों से सेमल अभिमान से तनकर 
बोला--देवषि; ग्राप मेरे बल को नहीं जानते । मेरे जेसा 
महाबली हवा को हवा ही मानता है । पवन के सामने 
मैं कभी नहीं भुकता । वह मेरे सामने आता है तो मैं 
अकड़कर खड़ा हो जाता हूं । उसकी गति यहां रुक 
जाती है। वह मुझसे पराजित होकर लौट जाता है। 
पवन में तो इतना भी बल नहीं कि वह मेरे एक पत्ते को 
भी गिरा सके । मैं उस बन्दर के बाप से नहीं डरता | 
वृक्ष की दंभ-भरी बातें सुनकर नारद फिर बोले 
शाल्मली, तुम्हारा शरीर तो इतना बड़ा है, लेकिन 
तुम्हारी बुद्धि बड़ी तुच्छ जान पड़ती है | तुम्हारी खोपड़ी 

उलटी मालूम होती है । वायु के समान तो संसार में 
कोई दूसरा बली हुआ ही नहीं । वही सबका प्राणदाता 
और चैतन्य करने वाला है । वायु जब शान्त अर्थात्‌ 
अनुकूल रहती है तभी प्राणी. जीवित रहते हैं। उसके 
प्रशांत होने पर जीव-जन्तु, वृक्ष-लता सब नष्ट हो 
जाते हैं । तुम छोटे मुंह बड़ी बात करते हो । मैं जाकर 
पवन से तुम्हारी बातें कहूंगा, फिर देखना ! जिसे चन्दन, 
देवदार, पीपल आदि तरुवर प्रणास करते हैं, उसका 
अनादर करके तुम घोर दुस्साहस कर रहे हो । 

कलही नारद को झगड़ा लगाने का अच्छा मसाला 
बैठे-बैठाए मिल गया । वे दौड़े हुए पवन के पास पहुंचे 
और बोले--सर्वशक्तिमान मारुतजी महाराज, क्या कहूं! 
कैसे कहूं ! हिमालय पर खड़े दुष्ट सेमल ने आपके लिए 
जो-जो कहा है, उसे मैं ग्रपनी जीभ पर नहीं लाना 
चाहता, लेकिन कहे बिना रहा. नहीं जाता । वह तो 
कहता है कि आप उसके पास जाने से भी डरते हें । वह 
आपको कायर समभता है, और खड़ा-खड़ा रण के लिए 
ललकारता है । देव, उसके दंभ को मिटाइए । 

नारद की बातों से भड़ककर पवन सेमल के पास 
पहुंचा और बोला--क्यों रे शाल्मली, तूने नारद के सामने 
मेरी निन्दा को हे मैं तेरे ऊपर अभीः तक इस विचार 

से दया करता था कि बहुत-से जीव-जन्तु तेरे ऊपर-नीचे 
ग्राश्रय लेते हैं । लेकिन wa तुझे मैं अपना बल-प्रभाव 
दिखाऊंगा, जिससे तेरा अहंकार नष्ट हो जाए। 

वृक्ष बोला--पवन, क्यों बड़बड़ाते हो ! तुम क्रुद्ध 
होकर मेरा क्या कर लोगे ? मेरे जैसे पहलवान को 
चुनौती मत दो । मैं तुम्हें धक्के देकर गिरा दूंगा। मेरी 
डालों को देखो-ये मेरी भुजाएं हैं | 

पवन दूसरे दिन के लिए युद्ध-निमन्त्रण देकर वहां 
से चला गया । रात में वह वृक्ष पवन के पराक्रम का 
विचार करके सोचने लगा कि मैं उसके सामने नितान्त 
असमर्थ हूं ; वह तो देखते-देखते मुझे जड़ से उखाड़ 
फेंकेगा । इसलिए बुद्धिमानी से उसके हमले से बचने 
का उपाय करना चाहिए । 

ऐसा निश्‍चय करके उसने रात ही में अपने-आप 
अपनी डालियों और पत्तों को गिरा दिया और दूंठ 
बनकर वह पवन के आने की प्रतीक्षा करने लगा। 
सवेरा होते ही पवन महावेग से रास्ते के पेड़ों को 
उखाड़ता हुआ क्रोध से उन्मत्त, सेमल के वृक्ष के समीप 
आ पहुंचा । वहां उसने उसे जीर्ण-शीणे दशा में चुपचाप 
खड़े देखकर कहा--मू्ख, तूने श्रपने-ग्राप ग्रपनी यह्‌ दृदेशा 
कर ली है, जो ग्राज मेरे हाथों होती । मेरे पराक्रम के 

ध्यान से तूने अपनी सम्पत्ति पहले ही नष्ट कर डाली है। 
यदि तू अपने से अधिक बलवान के साथ वेर मोल लेने 
का दुस्साहस न करता तो तेरी ऐसी दशा न होती । 

वृक्ष लज्जित होकर पश्चात्ताप करने लगा । पवन 
उसे जीवन-दान देकर बोला--मूढ़, तू मेरा प्रभाव जान 
गया | मेरे स्मरण से ही भयभीत होकर तूने स्वयं अपना 
नाश कर लिया । आगे से बालक, मूर्खे, श्रन्धे, बहरे श्रौर 
अपने से प्रबल जीव ग्रपकार भी करें तो उन्हें क्षमा 
करना सीखो | श्रकारण उनसे भिड़ने में agar गौरव 
नष्ट होता है। समान बल वाले शत्रु के समीप भी बुद्धि- 
मान लोग धीरे-धीरे पराक्रम प्रकट करते हैं । तुम तो 
मूर्खंतावश अपने से बड़े से भी लड़ने को तैयार हो 
गए और परिणाम यह हुआ कि घबराकर लड़ाई के 
पहले ही अपने हथियार से अपने ही को घायल करने 
लगे । दुस्साहस करने वाला अपने हाथों अपने पेरों में 
कुल्हाड़ी मारता है | 

यह कहकर पवन वहां से चला गया । सेमल का 
पेड़ वैरागी की तरह खड़ा हुआ बहुत दिनों तक धूप में 
तप करता रहा | जीव-जन्तुश्रों ने भी उसे व्यर्थं समभ 
कर त्याग दिया | उसका रहा-सहा वेभव भी जाता 


रहा | 
भा-र 

समुद्र-मंथन के समय की एक घटना है । मन्दरा- 
चल को मथानी और सर्पराज वासुकी को रस्सी बनाकर 
झुंड के झुंड देवता-दानव सागर को मथने के लिए खड़े 
हो गए। पहाड़ को समुद्र में डालकर उसके चारों ओर 
सांप की रस्सी लपेटी गई | अब इतना ही काम रह गया 
कि एक दल उसके मुंह की ओर का और दूसरा पूंछ की 
ओर का हिस्सा पकड़कर मथना आरम्भ कर दे | 

देवता लोग बड़े चतुर थे । वे सांप के मुंह की ओर 
का हिस्सा पकड़ने में डरते थे। उन्हें भय था कि खींचा- 

तानी से कड होकर महासर्पं दस-बीस-पचास को काट 


ग्रही और प्रतिकूलवादी 
उलटा कहने वाले हें । WATT उन्हाने * 
लिया । 

सब देवताओं ने आपस में सलाह करके एकाएक 
दौडकर वासकी के मुख की ओर का हि 
और ग्रभिमानपूर्वक कहा-दानवो, अब तुझ लाग उधर 
के हिस्से को पकड़ो। हम SAT जाति के हैं, इसलिए 
पवित्रता का विशेष ध्यान रखते हैं-पूंछ पकड़ने से 
हम अशुद्ध हो जाएंगे । 

दानवों ने पैर पटककर कहा-ऐसा कभी नहीं 
सकता ! हम लोग छोटे नहीं हे, तुम लागा से कहीं अधिक 
श्रेष्ठ हैं ; हम यहां मल-मूत्र उठाने नहीं आए हैं | 

देवता बोले--दानवो, हम अपना धर्म नहीं त्याग 
सकते । पंछ पकड़ने से हमारी महिमा घट जाएगा | 

दानव लोग कदकर दूर खड़े हो गए और बोले 
तो क्या हम अधर्मी और ग्रधम हैं ! हमें भी अपने 
बडप्पन का ध्यान है । हम सर्पराज के सिर की ओर 
रहेंगे । 

इस प्रकार के वाद-विवाद के बाद देवता लोग 
मुंह बनाकर बोले--अच्छी बात है, किसी तरह सागर 
को मथना ही है, चलो यही मान लिया कि तुम लोग 
उत्तम हो, हम अधम हैं | 

[ह कहते हुए उन्होंने पूंछ की ओर का हिस्सा 
पकड़ लिया । दानव लोग ग्रकड़ते हुए सांप के सिर 
को पकड़कर खड़े हो गए । मथाई होने लगी | देवताओं 
का अनुमाव सत्य निकला। वासुकी रगड़ से कद्ध 
होकर बार-बार विष उगलने लगा। पास के कितने 
ही दानवों को उसने काट खाया । हठी और मूर्ख 
दानव पछताकर आपस में बोले--भाई, यह तो भूल 
हुई। उधर वाले ही सुरक्षित हैं; लेकिन अब इस त्रुटि 
का प्रतिकार नहीं हो सकता । 

दानवों ने अपने दुराग्रह का दण्ड पाया और देव- 
ताग्रों ने ग्रपनी बुद्धिमानी, दूरदशिता का लाभ | 

स्वर्ग का सुख 

बहुत दिनों की बात है, कुरुक्षेत्र में मुद्गल नामक 
एक संयमी, सत्यवादी और परम सदाचारी ब्राह्मण 
रहता था । वह दरिद्र होकर भी स्वभाव से उदार था। 

मुद्गल महीने-भर में केवल दो दिन भोजन करता 
था, सो भी अतिथियों को खिलाने-पिलाने के बाद | 
पंद्रह दिन वह कबूतर की तरह चुग-चुगकर सोलह सेर 
चावल के कण इकट्ठा करता, इसके बाद यज्ञ करके 
प्रसन्न मन से देवता और अतिथियों को भोजन कराता | 
अन्त में जो कुछ बचता, उसीको खाकर फिर अगले यज्ञ 

की तैयारी में श्रन्न-संग्रह करने लगता | उसके पुण्य के 
प्रभाव से उसका यह धन कभी कम नहीं पड़ता था | 
चाहे जितने श्रतिथि ग्राएं, सबको तृप्त करने भर का 
get उसके यहां मिल ही जाता था । दान के अन्त में 
कभी उसे भूखा नहीं रहना पड़ा । 

मुद्गल की दान-प्रशंसा सुनकर एक दिन Hale 
दुर्वासा पागल अतिथि का रूप बनाकर उसके द्वार पर 
ग्राए । दानब्रती ब्राह्मण ने उनका स्वागत-सत्कार करके 
खाने के लिए उत्तम भोजन परोस दिया । भूखे दुर्वासा 
ने सामने का आहार खाकर और मांगा । ब्राह्मण ने 
घर में बचा हुआ शेष आहार भी बड़ी प्रसन्नता से 
उनके आगे रख दिया । दुर्वासा का पेट भर गया था, 
इसलिए उन्होंने शेष वस्तुओं को अपने सारे शरीर में 
मल लिया | इसके बाद वे वहां से चले गए । 

मुद्गल के खाने को कुछ नहीं बचा | वह भूखा रह 
कर हर्षपूर्वक अगले यज्ञ के लिए ग्नन्न-संग्रह करने लगा। 
दूसरे यज्ञ में दुर्वासा फिर गाए रौर उसका सारा AA 
खाकर चले गए । मुद्गल को कुछ भी शोक नहीं हुआ । 
वह भूख पर बिजय प्राप्त करके तीसरे यज्ञ की तैयारी 
करने लगा | उसमें भी दुर्वासा ने पहले जैसा ही काम 
{किया | इस प्रकार छद्मरूपधारी महर्षि ने छः बार उसका 

सारा अन्न खा लिया और मुद्गल को भूखा ही रखा। 
इतना होते पर भी मुद्गल के मन में कोई विकार नहीं 
पैदा हुआ और न उसके कार्य में कोई शिथिलता ही 
आई । वह शुद्ध मन से ब्रत-पालन में लगा रहा । 

दीन ब्राह्मण की यह आत्म-विजय देखकर दुर्वासा 
अपने असली रूप में प्रकट होकर उसे आशीर्वाद देते हुए 
बोले-मुद्गल, तुम धन्य हो, क्योंकि तुमने रसों के पीछे 
दौड़ने वाली जीभ के साथ उस भूख को भी जीत लिया 
है, जो मनुष्य के धर्म, AA और ea का नाश करती 
है । मन को एकाग्न करके, इन्द्रियों को वश में रखना ही 
तप है । तुमने यह तप उचित रीति से किया है। परिश्रम 
से उत्पन्न किए हुए धन को शुद्ध हृदय से देना बहुत कठिन 
है, परन्तु तुमने शुद्ध चित्त से सारा धन विधिपूर्वक दान 
किया है । मैं वरदान देता हूं कि तुम शरीर-सहित स्वर्ग 
को जाओ । दुर्वासा के ऐसा कहते ही मुद्गल के लिए 
स्वर्ग से सचमुच एक सुसज्जित विमान ग्रा गया । उसपर 
बैठे हुए देवदूत ने उस धर्मात्मा से विनयपूर्वक कहा-- 
विप्रदेव, आपने अपने सत्कर्म से स्वगं-सिद्धि प्राप्त कर 
ली है, आप इस दुःखमय संसार से पुण्यधाम को चलें । 
वहां आपको ग्रपरम्पार सुख मिलेगा | 

देवदूत की बात सुनकर मुद्गल उससे बोला 

हे देवदूत, इस स्थान को छोड़ने के पूर्व मैं स्वर्ग के गुण- 
दोष जानना चाहता हूं । कृपया वहां के सुख-दुःख के 
विषय में कुछ बताइए | सज्जन लोग सात्त पद साथ 
चलकर ही एक-दूसरे के मित्र हो जाते हैं । इस मित्रता 
“ को ध्यान में रखकर मैं आपसे स्वगे का रहस्य पूछता हूं । 

देवदूत बोला-महात्मा मुद्गल, श्राप अवश्य ही 
स्थिरचित्त वाले हैं, इसलिए सुख को पाकर भी उसको 
भोगने की उतावली नहीं कर रहे हैं । साधारण व्यक्ति 
सुख के लोभमात्र से मोहित हो जाता है । आप मुभसे 
स्वर्ग का संक्षिप्त विवरण सुनिए : 

“इस लोक के ऊपर स्वर्गलोक है। वह परम सुखदायी 
है । वहां उत्तम कर्म करने वाले महात्मा लोग जाते हैं। 
उस पवित्र लोक में न तो कुछ भयानक हैं और न अशुभ । 
किसीको न शीत-गर्मी का कष्ट होता है और न भूख- 
प्यास का । सब दुःख-शोक से मुक्‍त होकर नन्दनवन में 
विहार करते हैं । दैवी प्रकाश में वह लोक सदा-सवेदा 
जगमगाता रहता है ।' स्वर्ग के गुण बताकर AF मैं वहां 
के दोष भी बता देता हूं, क्योंकि आपने मित्र-भाव से पूछा 
है-- स्वर्ग में जाकर मनुष्य अपने पूर्वे कर्मों का फल ही 
भोगता है, कोई नया कर्म करके आगे के लिए पुण्य का 
संचय नहीं कर सकता | भोगने से वहां कमे दित-प्रति- 

दिन क्षीण हो जाता है । इस प्रकार भोग द्वारा पुण्य का 
नाश हो जाता हे HA नष्ट होने पर जीव पुन: वहां से 
पृथ्वी पर गिरा दिया जाता है । वहां से गिरने पर मनुष्य 
को सुख की वासना घोर कष्ट देती है । सुखो से परिचित 


होकर वह यहां के दुःखों से बहुत व्यथित होता है सुख _ | 


प्राप्त करने के लिए उसे पुनः तपस्या करनी पड़ती है।' 

देवदूत की बात सुनकर मुद्गल ने अपनी बुद्धि से . 
विचार करके देवदूत से कहा-हे मित्र, हम तुम्हें प्रणाम 
करके विदा करते हैं । तुम विमान लेकर वापस जाश्रो। 
हम स्वर्गं या उसके सुखों पर विचार न करके, उसके 
दोषों से ही प्रयोजन रखते हैं। हम ऐसे सुख में नहीं लिप्त 
होना चाहते, जिसका वियोग दुःख दे हम अपनी उसी 
कर्मभूमि में रहना चाहते हैं, जहां से पतन नहीं होता | 
जिस लोक में कर्मो द्वारा नित्य मनुष्य को उन्नति होती 
है, वही हमें प्रिय है । हम अपने आश्रम को ही स्वर्ग 
समभते हैं | 

देवदूत वापस चला गया | संयमी ब्राह्मण प्रसन्न 
मन से फिर पुण्य-कर्म में लग गया। उससे उसे जो 
्रात्मसंतोष मिलता था, वही स्वर्गीय सुख था। जिस 
शान्ति के लिए लोग स्वर्ग की कामना करते हैं, वह उसे 
अपने शुद्ध हृदय में ही मिल गई थी ।- 

परछिद्रान्वेषी न बनो 


एक मुनि ने एक त्रिकालदर्शी कौग्रा पाला था । वह 
भूत, भविष्य और वर्तमान तीनों कालों की बातें बताता 
था | मुनि को अपने अलौकिक काक पर बड़ा अभिमान 
था । उसके बल पर वे स्वयं सर्वज्ञ होकर दूसरों को 
काकःविद्या का चमत्कार दिखाते घूमते थे । एक दिन वे 
आपने विचित्र पक्षी को लिए हुए एक महाराजा के दरबार 
में पहुंचे । वहां उन्होंने कौए से राजकर्मचारियों को 
गुप्त बातों का पता लगाकर राजा के सामने मुख्यः 
मुख्य अधिकारियों से कहना शुरू किया कि तुमने ग्रमुक 

स्थान पर चोरी की है, जिसमें अ्रमुक-श्रमुक व्यक्ति 
भी सम्मिलित हैं । तात्पर्य यह कि किसीपर उन्होंने धन 
की चोरी का लांछन लगाया, किसीपर काम की चोरी 
का और किसीपर बात की चोरी का। कोए ने अपने 
स्वभाव के ग्रनुसार सबके दोषों का ही निरीक्षण किया 
था, इसलिए मनिजी ने सबके दोषों का दिग्दर्शन कराके 
भरी सभा में सबको लज्जित ग्ने मानित किया । 
महाराजा ने उनका कौशल देखकर उन्हें धन आदि से 
सम्मानित करके ठहरा लिया। दूसरे दिन दरबार में फिर 
काक-कला का प्रदर्शन हुआ | कौए से पूछ-पूछकर मुनि 
सबकी पोल खोलने लगे । एक भी छोटा या बड़ा ऐसा 
राजसेवक नहीं मिला जो निर्दोष हो । मुनि ललकार- 
कर सबसे कहते थे कि मेरी काक-विद्या मिथ्या नहीं है 
तुम सबके सब चोर हो, झूठे हो, ग्रसावधान हो । राजा 
भी अपने कर्मचारियों की त्रृटियां जानकर उनसे रुष्ट 
हो गया । 

रात में जब मुनि सो गए तो कुछ नौकरों ने मिल- 
कर उस परद्ठिद्रान्वेषी कौए को मार डाला । सवेरे 
मुनिजी उसको मरा पाकर अपना सिर पीटने लगे | 
उनकी तो मानो श्रांखें ही फूट गईं । वे मरे हुए पक्षी को 
लेकर महाराजा के पास पहुंचे और बोले--राजन्‌ ! ग्रापके 

कर्मचारी बड़े दुष्ट हैं, उन्होंने मेरे इस पाप-पा रखी 
कौए को मार डाला | यह मर गया हैं नहीं तो मैं इस- 
से पूछकर हत्यारों का नाम भी बता देता । 

महाराजा ने मुनि को सान्त्वना देते हुए उनसे 
अपना मन्त्री बनने का अनुरोध किया। मुनि बोले-- 
राजन्‌, यह संसार ही बुरा है ; मैं एकांत वन में ही 
सुख से रहूंगा । यहां रहने पर कल मेरी भी वही दशा 
होगी, जो ग्राज मेरे काक की हुई है। 

यह कहकर मुनि वन में चले गए | 

हितकारी वाणी का फल 

एक प्राचीन पंडितजी बड़े मृदुभाषी और समय- 
चतुर थे । एक बार वे एक वन में से होकर कहीं जा रहे 
थे । रास्ते में उन्हें एक भूखे राक्षस ने पकड़ लिया। 
पंडितजी धैर्यवान थे, इसलिए घोर विपत्ति में पड़कर 
भी उसमें फंसे नहीं । वे अत्यन्त भयंकर राक्षस से भी हंस- 
हंसकर मीठी बातें करने लगे | राक्षस उनकी प्रेम-भरी 
हितकारी बातों से प्रसन्न होकर बोला-पंडित, मैं तुम्हारे 
शुभ वाक्यों से मोहित अवदय हुआ हूं, लेकिन इतने सस्ते 
मूल्य पर तुम्हारा जीवन नहीं छोड़ सकता। यदि तुम 

यह बता सको कि मैं दुबला होकर शरीर से पीला 
क्यों हो गया हूं तो मैं तुम्हें मुक्ति दे दूंगा । 

चतुर पंडितजी सोच-विचारकर उसके दुबेल और 
पीले होने के कारण सुनाने लगे । वे बोले-राक्षसराज, 
जान पड़ता है, इस शून्य स्थान में रहकर तुम ग्रकेले 
ही ऐश्‍वर्य भोगने की चेष्टा करते हो । मित्रों के प्रभाव 
में तुम gaa और पीले होते जाते हो । यदि तुम्हारे 
मित्र हैं, तो संभवतः वे अपने स्वभाव की नीचता के कारण 
तुम्हारे गुणों का आदर न करके तुमसे विरक्त रहते हैं। 
उनकी इस नीचता को देखकर तुम मन ही मन चिन्ता से 
चुलते जाते हो । अथवा तुम्हारी इस बीमारी का 
कारण यह है कि तुम दूसरों के दोष ही देखते हो श्रौर 
अपने अतिरिक्त सबको दोषी. तथा मूढ़ मानकर Hed 
रहते हो । जान पडता है, मूख धनवान लोग तुम्हारी 
उपेक्षा करते हैं ; अथवा तुम्हारी जीविका का 
कोई स्थायी साधन नहीं है ; अथवा तुम्हारे मित्र 
गुप्तरूप से शत्रु का आचरण करते हैं ; अथवा लोग 
तुम्हारे गुणों का उचित सम्मान नहीं करते ;अथवा तुस 
धन, बुद्धि और शास्त्र-ज्ञान से रहित होकर केवल तेज- 
स्विता के बल पर महान पद पाने का निष्फल यत्न करते 
हो ; अथवा जाति वाले तुम्हारा अपमान करते हैं ; या 

बड़ी कलहकारिणी है ; या तुम्हारा पुत्र 
मैं है ; या तुम एकसाथ सबको सन्तुष्ट करने की 
चेष्टा करते हो ; अथवा भीतर से इच्छा रहने पर भी तुम 
संकोचवश बहुत-सी बातों को मन में ही दबा लेते हो ; 
अथवा तुम स्वयं मूर्ख तथा भीरु होकर भी अ्रल्पधन, 
विद्या, विश्राम तथा दान से यश पाने की कामना करते 
हो ; waar तुमने किसी चिर-इच्छित फल को ने हीं 
पाया ; या लोग तुम्हारी बुराई करते होगे | अथवा 
तुमने निर्दोष प्राणियों को पीड़ा पहुंचाई होगी ; या तुम 
पाप की कमाई खाते होगे ; या तुम सदा निन्दा करते 
होगे ; दो मित्रों के झगड़े में पड़कर उनका हित करने 
की चेष्टा करते होगे ; दूसरों के दुःख को अपने सिर 
पर ले लेते होगे ; या काम को करके तब अपनी भूल 
“पर विचार करते होगे ; या किंसी व्यसन में फंसे होगे ; 
या तुम्हारे मनोरथ तुम्हारी शक्ति से प्रबल होंगे 
इन कारणों से शरीर जर्जर होकर पीला पड़ जाता है । 

पंडितजी की हितकारी बातों से राक्षस को श्रात्म- 
बोध हुआ । वह मन ही मन अपनी निर्बलता का कारण 
समक गया | इन अनेक कारणों में से उसे अपने दुःख 
के कुछ कारण मिल गए । उसने पंडितजी को सम्मान- 
पूर्वक मुक्त कर दिया | 

ब्रह्मदत्त नामक एक राजा के पास पूजनी नाम की 
एक चिड़िया थी । राजा उसे बड़े प्रेम से अपने महल में 
रखता था । कुछ दिनों में उस पालतू पक्षी ने एक बच्चा 
पैदा किया । संयोग से उसी दिन महारानी ने भी एक 
राजकुमार को जन्म दिया । दोनों बड़े होने लगे । 

चिड़िया रोज़ समुद्र के किनारे से जाकर बड़े दो 
मधुर फल लाती और उनमें एक अपने पुत्र को देती तथा 
दूसरा अपने स्वामी के पुत्र को । उस फल को कुछ दिन 
तक खाकर राजकुमार बहुत हृष्ट-पुष्ट हो गया । एक 

दिन पूजनी की अनुपस्थिति में वह उसके बच्चे के पास 
पहुंचा । राजकुमार ने थोड़ी देर तक उसके साथ खेल- 
कर चंचल स्वभाववश उसे पटककर मार डाला | 

उसके जाने के बाद पूजनी बाहर से नित्य की भांति 
दो फल लेकर ग्राई | वहां देखा तो उसका बच्चा मरा 
पडा था । महल की दासी से उसे उसकी मृत्यु का 
कारण मालूम हो गया | राजकुमार की क्रूरता का 
हाल सुनकर वह बोली--साथ में उत्पन्न होकर पले हुए, 
साथ-साथ खाने-पीने वाले और शरणागत जीव का 
वध करके इस बालक ने महापाप किया है ; इसे दण्ड 
देने में कोई पाप नहीं है । 

ऐसा विचार करके क्षुब्ध पक्षी ने कपटकर अपने 
पंजों से कुमार की दोनों आंखें निकाल लीं। उन्हें 
लेकर वह महल की छत पर जा बंठी और ब्रह्मदत्त को 
पुकारकर बोली-स्वामी, Wa मैं सदा के लिए आपके 
यहां से जाती g | 

ब्रह्मदत्त ने कहा-पूजनी, मेरे पुत्र ने अपराध 
किया था, तुमने उसका बदला ही तो लिया है। दोनों 
कार्यं समान ही हुए हैं । मैं तुमसे रुष्ट नहीं हुं । तुम 
सुख से यहीं रहो । 

पूजनी बोली महाराज, अरब यहां रहने में मेरा 

.कल्याण नहीं है । जिस विश्वास के कारण दो हृदयों में 
एकता होती ह हमारे-आपके बीच से निकल चका 
ह । श्रव आपस में वर-भावना ग्रा गया है | वह ग्रागे 
भड़ककर हमारी हानि कर सकता 

राजा बॉला-पक्षी, वर तो समाप्त हो गया | उसे 
भूलकर यहीं रहो । 

पक्षी ने फिर कहा--राजन्‌, वेर की समाप्ति नहीं 
होती | वह काठ की आग की तरह हृदय में छिपा रहता 
। याद आने पर नया हो जाता हे । संभव है, आप 
पूर्व प्रीतिवश उसका स्मरण न करें, लेकिन श्रापके पुत्र: 
पौत्र उसकी याद करके उत्तेजित हो सकते हैं। उस समय 
वे मेरे ऊपर उसी निर्दयता से प्रहार करेंगे, जैसे मैंने 
आपके पुत्र पर किया है। 

ब्रह्म दत्त-पूजनी, मैं तुम्हें निर्दोष मानता हूं । जो 
कुछ हुआ है, काल को इच्छां से हुआ हे । सब कुछ 
काल को प्रेरणा से होता है । उसमें मनुष्य का कोई 
अधिकार नहीं है । 

पुजनी-राजा, यदि काल ही सबका कारण होता 
तो किसीके साथ किसीका वैर न होता। काल ही 
जन्म-मृत्यु का कारण होता तो वेद्य लोग रोगियों के 
लिए श्रोषधियां न बनाते । अपने कर्मों के लिए सब 

स्वयं उत्तरदायी हैं। हम लोग एक-दूसरे का ग्रपकार 
करके परस्पर दुर्भाव पैदा कर चुके हैं । हमारी मित्रता 
की जड़ कट चुकी है। इसलिए ग्रब मैं यहां रहने में 
शंकित हूं । विशवासपात्रता खोकर मित्रता प्राप्त करना 
अनर्थकारी हो सकता है | 

यह कहकर बुद्धिमती पूजनी वहां से सकुशल 
विदा लेकर चली गई । 

सियारों के कुल में एक बार गोमायु नामक एक 
धर्मात्मा ग्रौर बुद्धिमान सियार उत्पन्न हुआ | वह स्वयं 
पककर गिरे हुए फल खाता और अपनी जन्मभूमि शमशान 
ही में सुख से रहता था । उसका पवित्र रहन-सहन 
उसके भाई-बन्धुश्रों को ग्रप्रिय लगा । उन्होंने एक दिन 
उससे कहा-गोमायु, तुम्हारा सदाचार हमारी जाति की 
प्रथा के विरुद्ध हे । तुम. अपने बाप-दादों के नाम पर 
कलंक लगा रहे हो | छल करना और दूसरों का मांस 

गोमायु बोला-मैं नीचकुल में उत्पन्न होकर भी 
अपने कर्मों से उत्तम गति पाना चाहता हूं । मुझे सज्जनों 
का ग्राचरण प्रिय है। मैं दूषित कुलधर्मों को नहीं मानूंगा । 

सियारों ने उसे जाति से बाहर कर दिया । गोमायु 
शान्तिपूवेक इमशान में रहकर सरल जीवन बिताने 
लगा । उसकी कीति चारों ओर फल गई | वन के सम्राट 
सिंह ने भी उसकी बुद्धिमाती और सज्जनता का हाल 
सुना । एक दिन वह स्वयं आकर गोमायु से बोला- 
श्रूगालराज, मुझे तुम्हारे जैसे सच्चे ओर नीतिज्ञ मन्त्री 
की आवद्यकता है । में चाहता हूं कि तुम चलकर राज- 
काज में मेरी सहायता करो । तुम्हारे जैसे कुशल और 
धर्मात्मा संत्री की सहायता से मैं वन में राम-राज्य 
स्थापित कर दूंगा | i 

गोमायु बोला-धर्मावतारामैं सुख-भोग और REGE] 
का लोभी नहीं । इसके aaa मेख चरित्र भी 
तुम्हारे पुराने सेवकों से नहीं मिलेगा और नीति के 
अनुसार किसी तेजस्वी के बहुत निकट रहना भी उचित 
नहीं है । ऐसी दशा में मैं मंत्री-कार्य में सफल नहीं हो 
सकूंगा । मैंने सेवा-कर्म का अभ्यास भी नहीं किया हैं | 

सेवक तो वही हो सकता है जो थोडे में सन्तुष्ट होकर 
ग्रपनी आत्मा को बेच दे | मुझसे यह सब नहीं हो 
सकेगा । र 

fag ने फिर कहा-गोमायु, मैं नीति के अ्रनुसार 
सच्चे सहायक का श्राचार्य ग्रौर पिता की तरह सम्मान 
करूंगा | तुम निर्चिन्त होकर चलो | 

राज-श्राग्रह मानकर गोमायु बोला महाराज, 
मैं इस शर्त पर चलूंगा कि तुम अपने पिछले मंत्रियों को 
मेरे कारण पद से अलग न करो । मैं किसीकी जीविका 
नहीं छीनना चाहता । मैं उनके कार्य में हस्तक्षेप न करके 
एकान्त में तुम्हें सलाह दूंगा । दूसरी शर्ते यह है कि तुम 
मेरे आत्मीयगणों के ऊपर किसी प्रकार का अत्याचार 
न करना और मेरे सम्मान का अन्त तक ध्यान रखना | 

वनराज ने उसकी Ad सहर्ष मान लीं । -गोमायु 
प्रधानमंत्री हो गया | उसकी उन्नति अन्य राजसेवको को 
असह्य हो गई, क्योंकि उसके रहते वे मनमानी, लूट- 
खसोट और निर्बलों पर अत्याचार नहीं कर सकते थे। वे 
दल बनाकर पहले तो प्रधानमंत्री को लोभ में फंसाने की 
चेष्टा करने लगे, पर इस प्रयत्न में निष्कल होकर उन्होंने 
उसके विरुद्ध षडयंत्र शरू किया । एक दिन खलमंडली 
ने मिलकर सिंह के भोजन की सामग्री उसकी गुफा में 

से लाकर सियार के घर में छिपा दी । 

गोमायु को षड्यंत्रियों की सारी चाल का पता 
उसी समय चल गया, लेकिन किसीका श्रहित न हो 
इस विचार से वह मौन रहा । इधर दोपहर में सिह 
अपनी गुफा से अपना आहार गायव देखकर बहुत 
बिगड़ा । उसने चोरी का पता लगाने की ग्राज्ञा दी | 
पुराने मंत्रियों ने IA बढ़कर कहा-सरकार, आपके 
विश्वासपात्र प्रधानमंत्रीजी यहां से मांस ले जाते हुए 
देखे गए हैं; हम लोग भयवश देखते हुए भी आंखे वंद किए 
हुए बैठे रहे । आपके सामने वे धर्मात्मा बने रहते हैं 
लेकिन उनकी काली करतूतें तो हम लोग जानते हैं । 

खलमंडल ने एक स्वर से चिल्लाकर कहा-दया- 
निधान, गोमायु बड़ा कपटी है । ऊपर से वह फला- 
हारी बना है, लेकिन छिप-छिपकर छिपकली तक का 
मांस खा जाता है । 

सिंह को उनकी बातों पर विश्वास नहीं हुश्रा, उसने 
घुड़ककर सबको खामोश कर दिया | पुराने मंत्री लोग 
इस अवसर को हाथ से कैसे जाने देते ! वे बोले-मांसदाता, 
विश्वास न हो तो चलकर प्रधानमंत्री के घर की 
तलाशी ले लीजिए । जो अपराधी हो, उसे दंड दीजिए। 

सिंह उनकी बातों में ग्रा गया । उसने गोमायु 

के घर में जाकर तलाशी ली । वहां एक कोने में 
उसका भोजन मिल गया । मृगराज ने तत्काल प्रधान- 
मंत्री के वध की आज्ञा दी । क्रोध के ग्रावेश में उसने 
उससे कुछ पूछा भी नहीं । 

उसी समय सिंह की बुढ़िया माता वहां आकर अपने 
पुत्र से बोली-बेटा, तुम दूसरों के कहने में आकर ऐसा 
कर्म मत करो, जिसके लिए बाद में लज्जित होना पडे । 
वनवासी मुनियों के भी मित्र-शत्रु होते हैं। जो प्रधानमंत्री 
के पद पर है, उसके मित्र-शत्रु क्‍यों न होंगे । ईर्ष्यावश दुष्ट 
लोग साधुओं को नीचा दिखाने के लिए षंड्यंत्र करते ही 
हैं । इसलिए सोच-समभकर न्याय करो । गोमायु श्रभी 
तक निर्दोष रहा है । उसके कारण इस वन में सुराज्य 
स्थापित हो गया है । वह ऐसा छोटा काम नहीं करेगा। 

सिंह बोला--मां, उसके घर में प्रत्यक्ष चोरी का 
माल देख रहा हूं ।' अपनी आंखों पर केसे अविश्वास 
करूँ ? सिंह-माता फिर बोली-जो प्रत्यक्ष है, उसकी भी 
परीक्षा करती चाहिए, आकाश का तल कड़ाही जैसा 
दिख़ाई पड़ता है और जुगनू आग की चिनगारी जैसा 
प्रतीत होता है। लेकिन परीक्षा करने से ज्ञात होता है 
कि आकाश का तल नहीं है और जुगनू भी आग नहीं है । 
इसलिए परीक्षा करके तब किसी विषय में निश्‍चय 

करना चाहिए। प्रायः ग्रसभ्य लोग सभ्य जेसे और 
सभ्य लोग ग्रसभ्य जैसे दिखाई पड़ते हैं। तुम विवेक 
से काम लेकर साधु-अ्रसाधु को पहचानो | 

ये बातें हो रही थीं, इतने में सिह को खुश करने के 
लिए खल-दल में से एक कर्मचारी ने आकर सारा भेद 
खोल दिया | उसकी बातें सुनकर मृगराज ने तत्काल 
गोमायु को मुक्‍त करके पुनः प्रधानमंत्री के पद पर 
बैठने को कहा । खल-मंडली में खलबली मच गई । 

गोमायु ने सिर भुकाकर कहा--राजन्‌, आपने 
अपनी प्रतिज्ञा को तोड़कर मुझे अपमानित किया हे । 
मुझे एक बार सम्मान देकर मेरे शत्रुओं के कहने से 
स्थान-श्रष्ट किया है । ऐसी दशा में मैं प्रब यहां नहीं रह 
सकता । आप मेरे प्रति शंकित हैं, मैं आपसे भयभीत हूं। 
ऐसी दशा में परस्पर विश्वास नहीं रह सकता | इसके 
अतिरिक्त षड्यंत्री लोग आपके निकट प्रबल हैं । में यहां 
रहूंगा तो वे रोज नया-नया छल करेंगे, जिससे पाप की 
ही वृद्धि होगी श्रतएव मेरा यहां से चला जाना हीश्रच्छा 
है । जो प्रीति एक बार ट्टकर फिर जुड़ती है वह बहुत 
मधुर नहीं होती। श्रव आप मुझे स्नेहपूर्वक यहां से विदा 
कीजिए-खलों के बीच में रहने की अपेक्षा इमशान में 
रहना ग्रधिक ग्रच्छा है । 

सिह ने अपने कर्म पर पश्‍चात्ताप करके उस साधु- 
जीव को वहां से स्नेह ग्रौर सम्मानपूर्वक विदा किया । 
जाने से पहले उसने स्वामी से अपने द्रोहियों के लिए 
क्षमा करने की प्रतिज्ञा करा ली । 

१० 
कल्याणकारी का प्रमाव 


प्राचीन समय में परपुंजय नास का एक राजकुमार 
एक बार शिकार खेलने लगा | उसने दूर के एक कृष्णमृग- 
चर्मधारी मुनि को काला मृग समझकर बाण से मार 
दिया । पास जाने पर उसे अपनी भूल मालूम हुई, 
लेकिन तब मुनि प्रत्यक्ष रूप से मर चुका था । 
राजकुमार ने लौटकर सारा हाल अपने घरवालों से 
कहा । ब्रह्महत्या का समाचार सुनकर सारा क्षत्रिय- 
परिवार शोक से विह्वल हो गया । सब उस मृत मुनि 
के सम्बन्धियों की खोज में चले । वे उसके निकट के 

सम्बन्धी के सामने अपना दोष मानकर क्षमा मांगना 
चाहते थे । 

क्षत्रिय लोग ढूंढ़-ढूंढक र थक गए, लेकिन उस मुनि 
का कोई सम्बन्धी न मिला । थके-थकाए वे महर्षि 
कश्यप के तपस्वी पुत्र श्ररिष्टनेमि के आश्रम में पहुंचे । 
तपस्वी से उन्होंने सारा वृत्तान्त बताकर पाप का प्राय- 
रचित पूछा । तपस्वी ने कहा-चलो, पहले शव को 
देख लें, तब निर्णय करें कि अपराध हुआ है या नहीं । 

क्षत्रिय लोग उनको लेकर उस श्रोर चले जहां बाण 
से चोट खाकर मुनि गिरा था । पीछे-पीछे आश्रम के 
बहुत-से चेले भी चले । उस स्थान पर पहुंचने पर किसी- 
को कोई शव नहीं दिखाई पडा । ठाकुर लोग इधर- 
उधर ढूंढने लगे । तब अरिष्टनेमि ने एक ग्राश्रमवासी 
की ओर इशारा करके परपुंजय से कहा--कहीं मेरा यह 
पुत्र. ही तो तपस्वी नहीं था, जिसे तुमने बाण से 
मारा था ! 

परपुंजय ने उसे देखते ही पहचान लिया । जिसे 
वह मार चुका था, उसीको सामने जीवित खड़ा देखकर 
राजकुमार को बड़ा ARAA हुआ | वह मुनि के चरणों 
पर गिरकर क्षमा मांगता हुआ बोला--तपस्वी, आपको 
तो मैं मरा हुआ छोड़ आया था, आप जीवित और 


CC-0. In Public Domain. 


ee 


६० भारतीय कथाएं 
$ Digitized by Sarayu Foundation Trust and eGangotri 
—e— ->. > 0 oe Dey 


स्वस्थ केसे हो गए ? क्या यह किसी तप या मंत्र का 
प्रभाव है, जिससे श्राप मृत्यु के मुख से निकल आए ? 
आप अपना रहस्य बताकर हमें ब्रह्महत्या के पाप से 
सुक्त होने का आशीर्वाद दें, यही हमारी प्राथना हे । 

मुनि ने कहा-राजकुमार, मृत्यु PHI अपना 
प्रभाव नहीं दिखा सकती | इसका कारण सुनो-हम 
मिथ्या व्यवहार नहीं करते, धर्म के अनुसार आचरण 
करते हैं, किसीकी निन्दा नहीं करते, यथाशक्ति 
सबकी सेवा करते हैं और अपने भ्राश्वितों को पहले 
सन्तुष्ट करके तभी अपने सुख की ओर ध्यान देते हैं 
इसलिए हमें मृत्यु का भय नहीं है। और सुनो-हम 
पवित्र देशवासी हैं, स्वभाव-कमं से शान्त, उदार, 
क्षमाशील ग्रौर परोपकारी हैं, इसलिए हमें किसी प्रकार 
के ग्रन्थं का भय नहीं सताता | हम सबका हित ही 
करते हैं, प्रतएव कोई हमारा Aled नहीं कर सकता | 
लुम ब्रह्महत्या के पापी नहीं हो, क्योंकि मृत्यू मुभपर 
अपना प्रभाव नहीं दिखा सकी । जो कुछ तुमने किया 
है, उसके बदले में मैं तुम्हारा कल्याण ही चाहता हूं । 

यह कहकर स्वस्थ मुनि ने सब क्षत्रियों को 
आशीर्वाद देकर वहां से विदा किया । 

११ 
सत्पुरुष का लक्षण 
प्राचीन समय में ऋभु नामक एक प्रसिद्ध तत्त्व- 
ज्ञानी महष थे । ये अपने श्राश्रम में श्रनेक शिष्यों को 
वेद-शास्त्र की शिक्षा देते थे। इनका एक अत्यन्त 
प्रिय शिष्य निदाघ था । निदाघ जब अपनी पढ़ाई पुरी 
कर चुका तो गुरु ने उसे गृहस्थाश्रम में प्रवेश करने को 
कहा | चलते समय BA गुरु ने यह्‌ अन्तिम उपदेश दिया 
कि जीवन का सच्चा लाभ ग्रात्मज्ञान प्राप्त करने में 
है, गृहस्थ होकर भी उसे प्राप्त करने का प्रयत्न करना। 
निदाघ घर आया और विवाह करके सुखपूर्वक 
रहने लंगा । बहुत दिनों बाद एक दिन VY को उसकी 

याद आई । वे तपोवन से नगर की ओर यह देखने के 
लिए चल पड़े कि उनका शिष्य उनकी शिक्षा के अनुसार 
ग्राचरण कर रहा है या नहीं । चलते-चलते वे नगर के 
राजमार्ग पर पहुंचे । वहां उस दिन बड़ी भीड़ थी। 
ग्रनेक राज-कर्मचारी बीच मार्ग से लोगों को हटा रहे 
थे । सड़क के दोनों ओर सहस्रो लोग जमा थे । वहीं एक 
कोने में निदाघ भी खड़ा था। ऋभु ने उसे तुरन्त पहचान 
लिया, लेकिन वह उन्हें न पहचान सका | उसका ध्यान 
उस समय उस मार्ग की ओर था जिसपर धूमधाम 
से वहां के राजा की सवारी निकल रही थी । 

l ऋभु ने उसके पास जाकर पूछा-वया भाई, यह 
क्या है? 

. निदाघ बोला--राजा की सवारी निकल रही है। 

ऋभु ने फिर कहा-तुम तो जानकार मालूम पड़ते 
हो, यह बताओ इनमें कौन राजा है और कौन श्रन्य 
लोग हैं ? 

निदाघ--जो हाथी पर सवार है वह राजा है । 

ऋभु-मैं ठीक-ठीक नहीं समक रहा हूं । मुझे यह 
बताओ कि ऊपर क्या है और नीचे क्या है । हाथी और 
राजा का भेद ठीक-ठीक समभाकर कहो | 

निदाघ ने झुंझलाकर कहा--अरे मूर्ख, जो नीचे 

है वह हाथी है और जो ऊपर है वह राजा है। 

ऋशभु-यह भेद ठीक से समभ में नहीं aa ।. इस 
ढंग से समभाग्रो कि मैं समझ जाऊं कि ऊपर-नीचे 
कौन-कौन हैं ? 

सन्त को बातों से क्रुद्ध होकर निदाघ उछलकर 
उसके कन्धे पर as गया और बोला-ग्रब समभो 
मूढ़, मैं राजा की भांति तुम्हारे ऊपर हूं और तुम 
हाथी की तरह नीचे हो । राजा-हाथी का भेद अब तुम 
प्रच्छी तरह समक गए होगे | 

FEY ने उसके इस व्यवहार पर तनिक भी क्रोध 
नहीं प्रकट किया । वे पहले से भी ग्रधिक शान्त होकर 
बोले--अब इस स्थिति में ठीक-ठीक पहचानकर बताओ 
कि तुम कौन हो और मैं कौन हूं । 

निदाघ की सोई हुई बुद्धि जग गई । वह उनके 
कन्धे पर से कद पड़ा और दंडवत्‌ करके बोला-ग्राय, 
आप अवश्य मेरे गुरुदेव ऋभु हैं, क्योंकि भ्रत्य कौन 
ऐसा समदर्शी तथा क्षमाशील हो सकता है ? आपके ये 
गुण ही आपका परिचय देते हैं । 

ऋभु स्नेहपुर्वक शिष्य से मिले ग्रौर उसे ग्रात्म- 
ज्ञान प्राप्त करने तथा भेद-भाव त्यागने का उपदेश 
देकर अपने आश्रम को लौट आए 

साधुता की परीक्षा 
प्राचीन समय में सेन्दुक ग्रौर वृषदर्भा नामक दो 
राजा थे । दोनों ही दानी, नीतिज्ञ और शूरवीर थे। 
वृषदर्भा का यह व्रत था कि याचक ब्राह्मण को सदैव 
सोना ही दूंगा | सेन्दुक उसके इस व्रत को जानता AT | 
. एक दिन एक ब्राह्मण गुरू-दक्षिणा में देने के 
लिए १००० घोड़े मांगता हुआ सेन्दुक के पास ग्राया। 
सेन्दुक ने कहा-मेरे पास तो घोड़े नहीं हैं, लेकिन 
यदि तुम राजा वृषदर्भा के पास जाश्रो तो वह तुम्हारी 
कामना पूर्ण करने में समर्थ है । 
i भा-४ 

ब्राह्मण ने वृषदर्भा के पास जाकर याचना की। 
वृषदर्भा उसकी याचना सुनते ही उसको कोडे से 
पीटने लगा । कोड़ों की मार से व्याकुल और क्षुब्ध 
होकर ब्राह्मण चिल्लाया--रे आततायी, तू मुझे 
ग्रकारण क्यों मारता है, अभी मैं तुझे ब्रह्मशाप से 
नष्ट कर देता हूं । 

वह शाप देने को उद्यत हो गया । तब राजा ने 
कहा-कया यही तुम्हारा ब्राह्मणपन है कि जो अपना 
धन तुम्हें न दे उसे तुम शाप देने लगो ? जो अपना 
सारा धन सज्जनों का मानता है FAT उसे शाप देना 
उचित है ? 

राजा की बात सुनते ही ब्राह्मण शांत हो गया । 
उसे ध्यान हुआ कि ज्ञानी-साधु का प्रथम लक्षण है 
क्षमाशील होना | उसने कहा-महाराज, मैं तो सेन्डुक 
की शिक्षा से यहां भिक्षा मांगते श्राया था; मेरा उद्देश्य 
यह नहीं था कि आपका ब्रत खंडित हो । 

ब्राह्मण के सहनशील होने पर राजा ने चाबुक 
की मार बन्द करके कहा--तपस्वी, तुम ठहरो, मैंने 
तुम्हें दुःख दिया है, इसलिए बिना तुम्हारी कामना पूर्ण 
किए उसको कैसे दूर किया जा सकता है । मेरे पास 
घोड़े तो नहीं हैं, लेकिन मैं तुम्हें अपने राज्य की कल 

की सारी आय दे दूंगा। उससे घोड़े खरीद लेना । 

दूसरे दिन की राज्य की आय एक हजार घोड़ों 
के मूल्य से कहीं अधिक थी । राजा ने उसे ब्राह्मण 
को देकर सम्मानपूर्वक विदा किया । 

चिरकारी होने का लाम 

महर्षि गौतम के कई पुत्र थे । उनमें से एक का नाम 
था चिरकारी । इस नाम के पीछे एक कारण था । वह 
प्रत्येक कार्य को सोच-सोचकर करता था | जो काम 
उसे करना होता था, पहले उस विषय में बहुत समय 
तक चिन्तन करता था । नतीजा यह होता कि प्रत्येक 
कार्य में विलम्ब हो जाता । इसलिए लोग उसे चिरकारी 
कहा करते थे । वे उसे आलसी और मूढ़ समभते थे 
लेकिन वास्तव में वह बड़ा दृढ़निश्चयी और दूरदर्शी AT | 

एक बार महषि गौतम ने अपनी स्त्री अहल्या 

के चरित्र पर सन्देह करके चिरकारी को उसका वध 
कर डालने को कहा । पुत्र को इसके लिए नियुक्त करके 
सहि स्वयं जप-तप करने चले गए | उन्हं विश्वास था 
कि उनका वह पितृ-भक्त बालक उनका AAT का 
पालन श्रवश्य ही करेगा चाहे विलम्ब से ही क्यों न करे। 
पिता के चले जाने के बाद चिरकारी श्रपने स्वभाव 
के ATA देर तक अपने कर्तव्य के विषय में सोचने 
लगा । वह बड़े धर्म-संकट में पड़ गया । एक श्रोर पिता 
की आज्ञा का पालन करना धर्म था ; दूसरी ओर उसके 
पालन से मात॒हत्या के भयंकर पाप का विचार । पिता 
का वचन मानना उसका परम धम था और माता 
की रक्षा करना भी । दोनों एकसाथ नहीं हो सकते 
थे। माता को न मारने से पिता की श्रवज्ञा होती थी 
और मारने से स्त्री-हत्या का भीषण दोष लगता था | 
चिरकारी सोचने लगा कि पिता जसी ग्राज्ञा द 
वही धर्म है, यही वेद का भी निश्चित मत है ; पिता के 
प्रसन्न रहने से सारी देवी शक्तियां मनुष्य का कल्याण 
करती हैं ; पिता की आज्ञा से पत्र की उत्पत्ति होती है 
पिता द्वारा ही उसका पालन होता हे । ऐसी दशा में 
पिता के आदेश को मानना पुत्र का परम कर्तव्य है | 
पिता के पक्ष में मन ही मन तर्क-वितर्क करके 

वह फिर सोचने लगा--माता का गौरव पिता से कम नहीं, 
बल्कि कई गुना ग्रधिक ही हे । माता के समान दुःख- 
हरण करने वाला, आश्रय देने वाला, रक्षा करने वाला 
और प्रेम करने वाला, संसार में दूसरा कोई नहीं है । 
वह कोख में संतान को धारण करती है, इसलिए उसे 
धात्री कहते हैं ; उससे जन्म होता है, इसीलिए उसे 
जननी कहा जाता है ; उसके द्वारां ही वालक के अंगों 
की पुष्टि होती है, इसलिए उसे AAT कहा जाता है ; 
बह वीर पुत्र उत्पन्न करती है, इससे वीरप्रसू कहलाती है 
और शिशु की सेवा करने के कारण शुश्रू कही जाती है। 
माता ही पुत्र की प्रत्यक्ष देंह है । उसीके संकल्प के 
अनुसार पुत्र का विकास होता है । पुरुष केसा ही श्रीहीन 
क्यों न हो, घर में आने पर वह माता द्वारा ग्रादर ही 
पाता है । ऐसी स्नेहमूति का वध में केसे करूंगा ! 
माता के पक्ष में विचार करके वह फिर सोचने 
लगा--मेरे पिता मेरी माता के पति हैं ; इसलिए उनका 
निर्णय ही सर्वमान्य हे । पुत्र कभी स्वतन्त्र नहीं है । 
मुझे पिता का श्राज्ञाकारी बनकर माता का वध करना 
चाहिए । जातकमे-संस्कार के अवसर पर पिता पुत्र 
के लिए कहता है कि प्रस्थर हो' Wald पत्थर को 
भांति दृढ़ हो और 'परशु हो' अर्थात्‌ फरसे की भांति 

शत्रनाशक बनो । मुझे पिता की कामना को पूर्ण करते 
हए दुढ़तापूर्वंक उनके शत्रु का वध करना चाहिए । 
इसके बाद चिरकारी फिर माता की महिमा के 
विषय में विचार करने लगा । इस तरह सोचते-विचारते 
बहुत समय बीत गया । वह कुछ भी निश्चय नहीं कर 
पाया | इसी बीच में गौतम को ज्ञान हुआ कि श्रहल्या 
निर्दोष है, अतएव उसका वध होने से उन्हें बड़ा पाप 
लगेगा | वे तपस्या छोड़कर घर की ओर als । उन्हें 
विशवास था कि पुत्र श्रहल्या को मार चुका होगा । वे 
यह कहते हुए घर के भीतर श्राए-हे चिरकारी, ऐसे 
घोर पाप से मुझे कौन बचाएगा; भ्राज तुमने यदि अपने 
नाम को सार्थक किया होगा तभी मेरा तथा तुम्हारी 
माता. का परित्राण होगा ; आज तुम्हारा चिर-भ्रभ्यस्त 
गुण सफल हो । 
यह कहते हुए व्याकुल गौतम घर के आंगन में 
पहुंचे । वहां चिरकारी हाथ में शस्त्र लिए माता के सामने 
खड़ा हुआ विचारों में मग्न था । पिता को देखते ही वह 
उनके चरणों पर गिर पड़ा और ग्राज्ञापालन के लिए 
. उद्यत हो गया । 
. गौतम ने उसे गले लगा लिया और कहा--पुत्र, 
मैं अपनी श्राज्ञा वापस लेता हूं ; तुम्हारी माता निर्दोष 

है । तुमने यदि सोच-विचार में इतना समय न बिता 
दिया होता तो आज महा अनर्थ हो जाता । विचार 
करके निश्चय करने से कभी पछताना नहीं पड़ता | 
क्रोध, अभिमान, द्रोह, पापकर्म, ग्रप्रिय कार्य गौर कतव्य 
के निश्‍चय में चिरकारी मनुष्य ही श्रेष्ठ होता है । इन- 
में शीघ्रता करने वाला भूल करता है । चिरकारी, 
तुम्हारे इस गुण ने आज मेरे पुण्य, तुम्हारे धर्म और 
तुम्हारी माता के जीवन की रक्षा की है । 

अमूल्य सम्पत्ति 

जनक के वंश में केशिध्वज और खांडिक्य नाम के 
दो राजा थे | केशिध्वज शास्त्रों का पंडित था और 
खांडिक्य यज्ञ आदि कराने के विधान में प्रवीण था | 
दोनों एक-दूसरे से स्पर्द्धा रखते थे । एक बार अवसर 
पाकर केशिध्वज ने खांडिक्य के राज्य पर चढ़ाई कर 
दी और जीतकर उसे बाहर निकाल दिया । खांडिक्य 
को अपनी पराजय का कुछ भी दुःख न हुआ । वह अपने 
मंत्रियों और पुरोहितों के साथ जाकर एक वन में रहने 
लगा । 

इधर केशिध्वज एक यज्ञ करने चले । संयोग से 
उनकी यज्ञ की गाय को वन में एक सिंह ने मार डाला | 
इस प्रकार यज्ञ में विघ्न पड़ गया । केशिध्वज ने बड़े- 
बड़े पंडितों और मुनियों से इसका प्रायश्चित्त पूछा 
लेकिन कोई नहीं बता सका । सबने यही कहा कि इसका 
ठीक प्रायश्चित्त तो खांडिक्य ही बता सकता है, क्योंकि 
वही कर्मकाण्ड का पंडित हे । 

केशिध्वज वन में जाकर खांडिक्य से मिलने को 
तैयार हुआ । उसके मंत्रियों ने शत्रु के पास जाने से 
उसे मना किया लेकिन राजा ने कहा--मैं ग्रवश्य जाऊंगा; 
यदि खांडिक्य पुराने वैर का बदला लेने के लिए मुझे 
मार डालेगा तो मुझे वीरगति मिलेगी अन्यथा मेरा यज्ञ 
पूरा होगा । | 

यह कहकर केशिध्वज मृगछाला Ale और हाथ 
में कुश लिए उस वन में गया जिसमें खांडिक्य रहता 
था। खांडिक्य ने उसे दूर से आते देखकर अनुमान 
किया कि वह उसका वध करने श्रा रहा है। उसने 
हाथ में धनुष-बाण उठाकर केशिध्वज को ललकारा । 
केशिध्वज ने उससे अपने आने का प्रयोजन बताया । 
इसे सुनकर खांडिक्य के मंत्रियों ने अपने राजा को 
गुप्त सलाह दी कि मौके से मिले हुए अपराधी को मार 

डालो | खांडिक्य ने कहा-यह परमार्थ के विरुद्ध है, 
मैं अस्त्र-शस्त्र-रहित व्यक्ति पर वार नहीं करूंगा | 

केशिध्वज को उसने प्रायश्चित्त का ठीक-ठीक 
विधान बता दिया । उसे समझकर राजा श्रपनी राज- 
धानी में आया । वहां उसने विधिवत्‌ यज्ञ पूर्ण किया 
और उपस्थित विद्वानों को यथोचित दान दिया । यज्ञ 
निविघ्न पूर्ण हो गया, फिर भी उसके मन को शान्ति 
नहीं मिली । उसे यज्ञ में कोई ग्रपूर्णता खटकती थी । 
बहुत सोचने-विचारने पर राजा को ध्यान हुआ कि 
शास्त्र की श्राज्ञानुसार श्रभी खांडिक्य को गुरु-दक्षिणा 
नहीं मिली है । वह राजवेश में धनुष-बाण लेकर रथ 
पर चढ़कर खांडिक्य से मिलने चल पड़ा | 

खांडिक्य के मंत्रियों ने उसे दूर से देखकर अपने 
स्वामी से कहां-देखिए, वह दुष्ट स्वार्थ सिद्ध करने 
के लिए पहले यति बनकर श्राया था, wa आपके 
बताए हुए विधान से अ्रपना यज्ञ पूर्ण करके वह आपको 
मारने श्रा रहा है। 

वनवासी राजा भी धनुष पर बाण चढ़ाकर युद्ध के 
लिए खड़ा हो गया। केशिध्वज समीप आकर खांडिक्य के 
चरणों पर गिर पड़ा और बोला-आपके ज्ञान से 
लाभ लेकर मैंने अपना कर्म पूर्ण कर लिया ; अब मैं 

को तैयार हूं । 

खांडिक्य के मंत्रियों ने सम्पूर्ण राज्य मांगने की 
सलाह दी लेकिन वह बोला-शक्तिहीन व्यक्ति राज्य 
लेकर क्या करेगा? "यदि मैं शक्तिहीन न होता तो 

ह मुझे पराजित केसे करता ! यदि मैं आज छल 

करके केशिध्वज से उसका या अपना ही सम्पूर्ण राज्य 
ले लूं तो कल कोई दूसरा बलवान राजा मुझे बल- 
हीन जानकर उसे मुझसे छीन लेगा । इसके श्रति- 
रिक्त, याचना करना क्षत्रिय-ध्म के विरुद्ध है । 

मंत्रियों के मत को ग्रस्वीकार करके उसने केशि- 
ध्वज से कहा--राजन्‌, तुम विद्या के धनी हो, Te 
दक्षिणा में मुझे शुद्ध ज्ञान का उपदेश दो । 

खांडिक्य की बात से केशिध्वज को बड़ा आइचये 
हुआ ae समभता था कि वनवासी राजा अपना 
खोया हुआ ऐश्वर्य मांगेगा, लेकिन उसने रूखे-सूखे 
उपदेश मांगे । 

केशिध्वज ने कहा- खांडिक्य, इस मूल्य-रहित 
वस्तु के स्थान पर मुभसे सम्पूर्णं राज्य क्यों नहीं मांग 
लेते ! ज्ञान लेकर क्या करोगे ? 

खांडिक्य ने गंभीरता से कहा-राजन्‌, मैंने तुमसे 

अमूल्य वस्तु मांगी है। ज्ञान ही सुख का मूल हे ; वही 
मुक्तिदायक है । हृदय में शुद्ध ज्ञान हो ता AT राज्य 
के बिना भी सच्ची शान्ति पा सकता ह । श्रज्ञान 
शोक का कारण है। श्रज्ञानी व्यक्ति राजासहासन पर 
बैठकर भी जीवन का सच्चा आनन्द नहा पा सकता। 
मैं नाशवान राज्य की अपेक्षा ज्ञान जैसी स्थायी सम्पत्ति 
को ग्रधिक मूल्यवान समभता हूं । तुम मुझ वहा दा । 

केशिध्वज ने उसे आत्मज्ञान का उपदेश fear | 
उससे उसे एकान्त वन में भी मानसिक शान्ति मिलने 
लगी । 

एक वन में एक विशाल बरगद का वृक्ष था। वह 
सावन के बादल की तरह दूर तक छाया हुआ था | 
उसकी जड़ में पलित नाम का एक चूहा विल बनाकर 
रहता था । ऊपर लोमश नामक एक बिलाव बहुत * 
दिनों से अपने परिवार-सहित वास करता था | उसी 
वन में रहने वाला एक चांडाल प्रतिदिन सन्ध्या को 
बरगद के नीचे जाल बिछा जाता और दूसरे दिन सवेरे 
आकर फंसे हुए जीवों को पकड़कर जाल समेट लेता था। 

एक रात को लोमश ही उस जाल में फंस गया । 

उसे बन्धन में देखकर नित्य भयभीत रहने वाला चूहा 
निर्भय होकर घूमने लगा । अपने शत्रु का उपहास करके 
वह जाल के ऊपर बंधा हुआ मांस खाने लगा । थोड़ी 
ही देर में उसे सामने से एक दुष्ट नेवला आता दिखाई 
पडा । पलित के होश उड़ गए। नेवला आकर उसके 
बिल के निकट ही बैठ गया । पलित अपने प्राण बचाने 
की चिन्ता में था, इतने में पेड़ की डाली पर एक उल्लू 
आकर बैठ गया । वह भी चूहे का पुराना वेरी 
था और उसे खाने की ताक में ही आया था । इस 
प्रकार चतुर चूहा वेरियों से घिर गया। वहां पर रहने 
से ऊपर से उल्लू द्वारा खाए जाने का भय था और 
भागने में नेवले से । 

पलित चौकन्ना होकर सोचने लगा--बुद्धिमान वही 
है जो कठिन विपत्ति में पड़कर भी उसमें न फंसे । इस 
समय मुभे अपने प्राण की रक्षा के लिए इस विपत्ति में पड़े 
` हुए वैरी बिलाव से मित्रता करके अपना पक्ष प्रबल कर 
लेना चाहिए। यह मेरा सदा का शत्रु हे, फिर भी इसका 
उपकार करके मैं इसके बल पर इन दोनों शत्रुओं को भगा 
सकता हूं । विपत्तिग्रस्त होने के कारण यह आसानी से 
मेरे साथ सन्धि कर लेगा | यद्यपि यह नीतिशास्त्र नहीं 
जानता, फिर भी मैं इसे अपने दोनों के हित की बातें 

समभाकर पंडित बना लूंगा । 

ऐसा सोचकर चूहा बिलाव से बोला--विप्रवर, मैं 
तुम्हारे दीर्घजीवी होने की कामना करता हूं तुम भय 
मत करो; मैं इस दुदिन में तुम्हारी रक्षा करने आया हूं। 
यदि तुम प्रतिज्ञा करो कि मेरी हिसा न करोगे तो मैं इस 
आपत्ति से तुम्हें छुड़ाने का यत्न कर सकता हूं । हम 
दोनों वर्षो सेइस स्थान पर वास कर रहे हैं ; एक-दूसरे के 
दुःख में सहायक होना हमारा कतंव्य है । देखो, इस 
समय ऊपर से यह दुष्ट उल्लू मुझपर-ताक लगाए है और 
नीचे से नेवला । यदि तुम इन दोनों से मेरे जीवन की रक्षा 
करने का वचन दो तो मैं तुम्हारा मृत्युपाश काट दूंगा । 

बिलाव को चूहे का प्रस्ताव बहुत प्रिय लगा । वह 
उसे ग्रभयदान देकर बोला-पड़ौसी भाई, हम दोनों 
'घोर विपदा में हैं; सन्धि करके हमें परस्पर एक-दूसरे 
का कल्याण करना चाहिए । मैं तुम्हारी शरण में हूं । 
मेरे उद्धार का उपाय करो | संकट से मुक्त होने पर मैं 
आजीवन तुम्हारा ऋणी रहूंगा । तुम्हारे मरने पर 
तुम्हारी Ala बनाकर उसे पूजूंगा | 

पलित वोला--मुभे नेवले और उल्लू से बड़ा भय 
लगता है, इसलिए मैं तुम्हारे समीप बैठता हूं । तुम मेरी 
रक्षा करो । मैं तुम्हारी इस जाल से रक्षा करूंगा | 

विश्वासघात न करना | हे 

लोमश ने बड़े स्नेह से उसे अपने पास बैठने को बुला 
लिया । बुद्धिमान चूहा अपने महाशु की गोद में जा 
बैठा । इसे देखकर नेवला निराश होकर वहां से 
चला गया । कुछ देर में उल्लू भी शिकार को हाथ से - 
गया हुआ जानकर उड़ गथा । 

पलित जान-बूभक र धीरे-धीरे जाल को काटने 
लगा । इसपर लोमश बोला-भाई, तुम जल्दी क्यों नहीं 
करते | मालूम होता SAI अपना काम निकालकर मेरी 
अवहेलना कर रहे हो | विलम्ब न करो; चाण्डाल आता 
ही होगा । 

पलित बोला-लोमश, मैं समय के महत्त्व को जान- 
कर काम करता हूं । समय देखकर जो काम नहीं किया 
जाता, वह सिद्ध नहीं होता | यदि तुम समय से पहले छूट 
जाओगे तो मेरे लिए भय का कारण बन जाश्रोगे । इसलिए 
समय आने दो, तब मैं तुम्हारे सभी बन्धन काट दूंगा | 
जब चाण्डाल सामने ग्रा जाएगा उस समय तुम मुक्‍त 
होने पर जल्दी से जल्दी पेड के ऊपर भागोगे और मैं बिल 
में चला जाऊंगा । इस प्रकार हमारी सन्धि की शर्ते पूरी 
हो जाएंगी और तुम्हें इतना अवकाश नहीं मिलेगा कि 
तुम मेरी हिसा कर सको । जो बलवान के साथ सन्धि 

करके आत्मरक्षा का उपाय नहीं करता वह स्वयं नष्ट 
हो जाता है । 

इस प्रकार बातें करते-करते रात बीत गई | 
चूहे ने एक तांत को छोड़कर शेष को काट डाला | 
सवेरा होते ही दूर से महाभयावना चांडाल शिकारी 
कुत्तों के साथ आता दिखाई पड़ा । उसके निकट ग्राते 
ही चूहे ने श्रन्तिम तांत काट दी । लोमश प्राण बचा- 
कर पेड़ पर चढ़ गया | पलित भागकर बिल में घुस गया । 
चाण्डाल निराश होकर जाल के साथ घर चला गया | 

चाण्डाल के जाने के बाद लोमश ऊपर से चूहे 
को पुकारकर बोला-भाईजी, आपका उपकार मैं 
कभी नहीं भूलूंगा | बाहर ग्राइए; हम लोग ग्रानन्दोत्सव 
मनाएं | मेरे सब भाई-बन्धु आपके दर्शनों के लिए 
आतुर हैं। जल्दी आइए, भाई साहब, हम आपको 
अपना घरबारं सौंपकर पितृवत्‌ आपका सम्मान करेगे । 
BIT शुक्राचार्य की तरह नीतिज्ञ हैं; हमारे गुरु होकर 
रहें । श्राइए, आइए मित्रवर, आपका वियोग हमें खल 
रहा है; aa तो आपके बिना एक क्षण भी नहीं बीतता | 

भीतर से चूहा बोला--लोमशजी, जिस प्रयोजन 
के लिए हमारा-श्रापका मिलाप हुआ था, वह समाप्त 
हो गया । अकारण मित्रता नहीं होती । इसलिए जब 

बीच से स्वार्थ निकल गया तो हमारा-आपका मल 
कैसा ? हम दोनों तो विरोधी स्वभाव के जीव ह, 
इसलिए हममें सहज मित्रता नहीं हो सकती । कोई 
ऐसा कारण नहीं, जिससे मैं आपका प्रिय बन सकूं। इस 
समय आप जो स्नेह प्रदर्शित कर रहे हैं, वह समय ANN 
स्वभाव के विरुद्ध है | 

लोमश ने फिर कहा-मित्र, श्राप केसी बातें 
करते हैं ? मैं शुद्ध हृदय से श्रापके साथ दृढ़ मित्रता कर 
चुका हूं । बाहर आकर देखिए, मैं कसा प्रेम दिखाता 
हूं । मैं तो श्रापके बिना बहुत बेचेन हो रहा हूँ । 

पलित बोला-आपके स्वभाव में दृढ़ता कहां से 
ग्राई ? आप तो मन से इतने चंचल हैं कि पेड़ से उतरते 
- ही लोभवश जाल में कूद पड़े थे। आपका हृदय शुद्ध 
कहां से होगा ? आप भूख से व्याकुल होकर पेड़ से ग्राहार 
की खोज में उतरे थे । तब से भूखे ही हें । aa आप 
आसानी से ग्रपना भोजन निकट ही पाना चाहते हैं | 
सो, मैं TAMA आपका आहार नहीं बनना चाहता | 
मुझे अपना आहार बनाने के अतिरिक्त अब आपका 
मुझसे ्रन्य कोई कार्य नहीं हो सकता । आपके भाई- 
बन्धु मुझपर क्यों दया करेंगे ? यदि स्वयं ग्राप मेरे 
प्रति कृतज्ञ हैं तो इतनी ही कृपा बहुत होगी कि मुझे 

कभी श्रसावधान पाकर मुभपर हमला न कर दीजिएगा | 
लोमश ने उसे तरह-तरह के प्रलोभन दिए, पर 
नीतिज्ञ चूहा बाहर नहीं ग्राया। वह बिल में से ही 
बोला-चुपचाप भाग जाओ, नहीं तो चाण्डाल तीर- 
कमान लेकर AAT होगा | 
बिलाव भयवश वहां से भाग गया । 

किसी देश में एक दरिद्र ब्राह्मण रहता था । उसने 
वेदशास्त्र का नाम तक नहीं सुना था । वह मूर्ख भीख 
मांगने को ही ब्राह्मण-धर्म समझता AT | 

एक बार वह भीख मांगता-मांगता दुष्टों के एक 
गांव में पहुंचा | उसमें एक धनवान डाकू रहता था | 
ब्राह्मण ने उसके द्वार पर जाकर भिक्षा मांगी । डाकू 
ने मुंहमांगा धन दिया और उसे घर-बार a हीन 
जानकर अपने यहां रहने का स्थान भी दे दिया | वह 

नीचों के संग में रहने लगा । डाकुओ्रों से उसने धनुष् 
बाण चलाना भी सीख लिया । 

धीरे-धीरे भिक्षुक से वह शिकारी वन गया। 
प्रतिदिन वह वन में जाकर हंसों को मार लाता और 
पेट भरकर उनका मांस खाता था। संगति के प्रभाव 
से उसका आचार-विज्नार नीच डाकुओं जैसा हो गया । 

बहुत दिनों बाद एक दिन उस दुष्ट ब्राह्मण के गांव 
का एक सदाचारी ब्राह्मण उसी गांव में पहुंचा | उसने 
उसे कंधे पर हंसों का बोझ उठाए, हाथ में धनुष-बाण 
लिए, रुधिर लपेटे जंगल से लौटते देखकर पूछा-भाई, 
तुम कुलीन ब्राह्मण होकर यह क्या कर रहे हो? 

दृष्ट ब्राह्मण बोला-भैया, मैं दरिद्र aK 
प्रशिक्षित हूं, इसलिए पेट पालने के लिए vat 
व्यवसाय कर रहा हूं । 

सदाचारी ब्राह्मण ने उसे बहुत धिक्कारा और 
नीचों की संगति से अलग हो जाने के लिए बाध्य 
किया । जाति से निकाले जाने के भय से दुष्ट चुपचाप 
उस गांव से चला गया । धन की खोज में घूमते-घामते 
या भूलते-भटकते वह अज्ञानी एक वन में जा पहुंचा । 
शाम हो गई थी, इसलिए वह एक बरगद के नीचे लेट 
गया । थोड़ी रात होने पर उस पेड़ पर एक बगुला 

गाया । ब्राह्मण भूख से व्याकुल भा, इसलिए उसे 
मारने की चिन्ता करने लगा | बगुले ने बड़े प्रेम से 
उससे कहा-यात्री, तुम्हारा कल्याण ही, भाग्य से 
तुम अ्तिथि-रूप में हमारे द्वार पर आए हा ; कहा, 
मैं तुम्हारी क्या सेवा करूं ! 

ब्राह्मण ने उससे अपनी भूख-प्यास की वेदना 
कही । सुनते ही वह पास के सरोवर से बहुत-सी 
मछलियां चोंच में पकड़ लाया । इसके बाद कहीं से 
एक जलती हुई लकड़ी भी लें ग्राया । ब्राह्मण ने उस- 
से ग्राग जलाकर मछलियों को भूनकर खा लिया। 
उसकी भूख मिट गई । तब बगुला उसके बिछाने के 
लिए पेड़ से बहुत-सी मुलायम पत्तियां तोड़ लाया | 
ब्राह्मण उसपर लेट गया। पक्षी अपने पंखों से उसे 
हवा करने लगा । इस प्रकार दीन बगुले ने अतिथि 
का यथाशक्ति पूर्ण सत्कार किया । 

सवेरा होने पर उसने ब्राह्मण से उसके वहां आने 
का कारण पूछा । ब्राह्मण बोला-बकराज, मैं महा- 
निर्धन ब्राह्मण हु, धन के लिए समुद्र की खोज में 
हिमालय की ओर जा रहा हूं, सुना है, वहां समुद्र में 
बड़े-बड़े गजमुक्ता मिलते हैं | 

बगुला मन ही मन समभ गया कि यह मूर्ख है, 

लेकिन शिष्टतापूर्वक बोला-मित्र, तुम धन-चिन्ता 
से व्याकुल न हो । मैं ग्रब तुम्हें अपना मित्र मान चुका 
हूं, इसलिए इस काम में भी तुम्हारी सहायता करूंगा । 
यहां से आगे बारह मील की दूरी पर मेरा एक मित्र 
राक्षसराज रहता है । तुम उसके पास जाकर कहना कि 
मैंने तुम्हें भेजा है । वह तुम्हारा सम्पूर्ण मान करेगा । 
इतना कहकर बगुले ने पेड़ पर से कुछ पके फल 
तोड़कर उसे रास्ते के लिए दिए और ग्रादर-सहित 
विदा किया । ब्राह्मण जाते-जाते राक्षसराज के भवन पर 
पहुंच गया । वहां उसने द्वारपाल द्वारा बगुले का बताया 
हुआ सन्देश भेजा । उसे सुनते ही राक्षसराज ने ब्राह्मण 
को सम्मानपूर्वक पास बुलाकर श्रेष्ठ आसन पर 
बेठाया और उसका परिचय पूछा । वह अपना सारा 
. इतिहास सुनाने लगा । तब राक्षसराज ने उससे 
ब्रह्मविद्या के सम्बन्ध में पूछताछ की । ज्ञानशून्य ब्राह्मण 
कुछ न बता सका। राक्षसराज समझ गया कि वह 
नाम ही का ब्राह्मण है और कर्मों से पतित हो चुका 
हे। फिर भी उसने अपने मित्र बगुले का खयाल करके 
उसके भेजे हुए आदमी को सन्तुष्ट करना उचित 
समभा । उस दिन उसके यहां एक हज़ार ब्राह्मणों का 
भोज AT राक्षसराज ने उस ब्राह्मण को भी ब्राह्म-भोज में 

सम्मिलित कर लिया | इस पेटू ब्राह्मण ने प्राणों का 


` 


मोह त्यागकर खूब ठूंसकर खाया । भोज समाप्त हान 


os 


खा-पीकर लेट गया, तो वह साधु-भाव से वहीं बैठकर 
अपने पंखों का पंखा भलने लगा । दुष्ट विप्र लेटे-लेटे 
सोचने लगा कि आगे के लिए भोजन-सामग्री नहीं 
है, इसलिए इस बगुले को मारकर साथ रख लूं तो 
खाने का प्रश्‍न हल हो जाएगा | 

ऐसा सोचकर उसने बगुले को वहीं मार डाला । 
उसे लटकाकर वह सवेरे अपने गांव की ओर चल 
पड़ा । इधर राक्षसराज ने दूसरे दिन सवेरे बगुले को 
न देखकर अपने पुत्र से कहा--वत्स, मेरा मित्र बकराज 
प्रतिदिन मुझसे मिलने ्राता था, आज क्यों नहीं श्राया ! 

गया ! यदि वह अपने निवासस्थान पर न मिले तो 
उस ब्राह्मण की खोज करना जिसे उसने कल मेरे पास 
भेजा था । वह उच्चकुल का होकर भी ज्ञान और कर्म 
से नीच है, इसलिए विश्वासघात कर सकता है । 
आकृति और प्रकृति दोनों से वह AAA जान पड़ता था | 
पिता की आज्ञा पाकर राक्षसराज का पुत्र अपने 
सैनिकों के साथ बकराज की खोज में चल पड़ा। 
बरगद के पेड़ पर उसे न पाकर वह ब्राह्मण के गांव की 
आर दौड़ा । थोड़ी ही दूर जाने पर उसने देखा कि वह 
मरे हुए बगुले को लटकाए हुए चला जा रहा है । राक्षस- 
सैनिकों ने दौड़कर उसे पकड़ लिया । 
उसे लेकर वे राक्षसराज के पास आए | बकराज 
को मरा देखकर राक्षसराज ने तुरन्त ब्राह्मण के वध 
की mar दी । राक्षसेन्द्र की आज्ञा से राक्षसों ने 
तलवार से उसके शरीर को काटकर गिरा दिया । 
इसके बाद राजा ने उन्हें उसका मांस खा जाने को कहा। 
राक्षस बोले-हम ऐसे कृतघ्न का मांस नहीं खाएंगे | 
तब राक्षसराज ने पुनः कहा-शच्छी, E] 
चाण्डालों को खाने के लिए दे दो। 
चांडालों ने भी उस मित्र-द्रोही का मांस खाना 

भ्रस्वीकार कर दिया । उसे कुत्तों ने भी नहीं पुछा । 
इसके बाद राक्षसराज अपने मित्र बकराज की श्रन्तिम 
क्रिया की तैयारी करने लगा। ज्योंही चिता पर बगुले 
का मृत शरीर रखा गया, इन्द्र देवता वहां प्रकट हो 
गए । उन्होंने उस साधु-जीव को अपने प्रभाव से पुनः 
जीवित करके ग्रपनी ग्रतिथि-सेवा का पुरस्कार मांगने 
को कहा । बगुले ने देवराज के सामने सिर भुकाकर 
कहा-देवदेव, यदि श्राप मुझपर कृपा करना चाहते 
हैं तो इस ब्राह्मण को पुनर्जीवित कर दें । 

इसपर इन्द्र बोला-जिसने तुम्हारे साथ ऐसा 
विश्वासघात किया, उसके प्रति तुम्हारा यह प्रेम अनु- 
चित है । उसकी दुर्जनता का स्मरण करके तब वर 
मांगो । 

बकराज बोला-सुरराज, जिसे मैं एक बार 
अपना मित्र मान चुका, उसका कल्याण करना ही मेरा 
कतव्य हे । यदि उसने भूल से मित्र-द्रोह किया है तो 
Gh उसका श्रनुकरण न करना चाहिए । दुष्ट के साथ 
मैं स्वथं क्यों दुष्ट बनूं ? उसकी दुर्जनता का स्मरण 
न करके मैं तो अपनी साधुता का ही स्मरण करता 
gl नीच होकर भी हमें उच्च कर्मों को अपनाना है 
जिससे हमारा गौरव बढ़े । ग्रतएव मेरा जीवन लेकर 

भी यदि मेरे मित्र को जीवित करने को तैयार हों तो 
ऐसा ही कर दें । 

इन्द्र ने बगुले के श्राग्रह को मानकर उस कुटिल 
ब्राह्मण को फिर जिला दिया । जीवित होते ही वह 
बिना किसीको धन्यवाद दिए डाकुग्नों के गांव की ओर 
यह कहता हुआ भागा-हाय, मैं रास्ते में खाने के लिए 
एक मोटे बगुले का मांस लिए जा रहा था, उसे ये दुष्ट 
लोग छीन लाए । अब क्या खाऊंगा ! 

घूम-घामकर वह फिर डाकूराज के घर पहुंच- 
कर पहले की तरह नीचकर्म करने लगा | 

सत्संगति का फल 

एक व्याध शिकार की खोज में एक महावन में 
घूम रहा था । उसे दूर से हिरनों का एक बड़ा भुंड 
दिखाई पड़ा । व्याध ने विष में बुझा हुआ एक तीक्ष्ण 
बाण निकालकर मुगों पर चलाया । संयोग से निशाना 
खाली गया और विषबाण जाकर एक बड़े पेड़ के तने 
में लगा । विष के प्रभाव से वह हरा-भरा वृक्ष सूखने 
लगा । उसके फल और पत्ते धीरे-धीरे भड़ने लगे । 

उसी वृक्ष पर एक तोता बहुत दिनों से वास करता 
था । वही उसका जन्मस्थान था। वृक्ष से उसे बड़ी 

ममता हो गई थी । उसे सूखते देखकर भी उसने वहीं 
ठहरने का दृढ़ निश्चय कर लिया । वृक्ष के साथ तोता 
भी सुखने लगा क्योंकि एक तो उसका चिरसंगी उसकी 
आंखों के ग्रागे नष्ट हो रहा था, दूसरे फलों के WATT 
में उसे निराहार ही रहना पड़ता था । घोर कष्ट सह- 
कर भी सहृदय तोते ने अपने प्रिय वृक्ष का तिरस्कार 
करके दूसरे का आश्रय लेना उचित नहीं समभा | 
बादलों के राजा इन्द्र ने उस तुच्छ जीव का कठोर 
तप देखा । वे ब्राह्मण के वेश में उसके पास जाकर बोले-- 
शुक, तुम क्यों इस निर्जीव वृक्ष पर बैठे हो ; इसमें न तो 
छाया के लिए पत्ते हैं और खाने के लिए फल । तुम इस 
विशाल वन में किसी दूसरे फल-दल-सम्पन्न महातरु का 
आश्रय लेकर सुख से क्यों नहीं रहते ? तुम बुद्धि से 
अपना हानि-लाभ विचारकर इस सामर्थ्य-रहित वृक्ष 
को त्याग दो । i 
तोता लम्बी सांस लेकर बोला-देव, पुरानी प्रीति 
का तोड़ना इतना सहज नहीं है । मैंने इसी पेड़ पर जन्म 
लिया है ; इसीपर मेरा पालन हुआ है ; इसीपर मैंने 
बाल-क्रीड़ाएं की हें । जब तक यह वृक्ष समर्थ था इसने 
उदारतापूर्वक मुभे अपने आश्रय में रखा, धूप और द्रोहियों 
के आक्रमण से बचाया और यथेच्छ फल खाने को दिए । 

जो कुछ इसके पास था इसने उसे कभी मुझसे नहीं 
छिपाया । यह तो जीवन-भर देता हो रहा । कभी इसने 
मुझसे कोई उपकार नहीं लिया । ऐसी दशा में में इसक 
ऋणी हूं । आज इसके ग्रच्छे दिनों के गुण ही मुभे बाध्य 
करते हैं कि मैं इसके बुरे दिनों में भी इसके साथ रहूं। 
इसके बिना जीने की अपेक्षा इसके साथ नष्ट हो जाने 
में मेरी ग्रात्मा को अधिक सुख मिलेगा । 

इन्द्र ने प्रसन्न होकर उससे वर मांगने को कहा। 
तोते ने कहा-मैं तो उस समय को प्रतीक्षा में हूं, जब 
पौधों का जीवनदायक जल बरसेगा । तब संभव है, मेरे 
इस मित्र का क्लेश मिट जाए ग्रौर यह फिर हरा-भरा 
हो जाए | यदि ऐसा न हुआ तो मैं इसीपर बेठे-बेठे अपने 
प्राण त्याग दूंगा, जिससे संसार में मित्रता का श्रादश 
बना रहे | यदि श्राप वरदान देना चाहते हैं तो यही वर दे 
कि शीघ्र वर्षा हो ; wal अधिक विलम्ब नहीं हुआ है। 

घनपति की श्राज्ञा से आकाश में मेघ घिर आए | 
बादलों ने श्रमृत जेसा जल बरसाया जिससे सूखते हुए 
वृक्ष में नया जीवन ग्रा गया । तोते ने समय पर साथ 
देकर वृक्ष का उद्धार कर लिया । वृक्ष उसके लिए पुनः 
फलवान हो गया । 

पुराने समय में किसी वन में एक बड़ा परिश्रमी 
ऊंट रहता था। दिन-भर घूम-घूमकर चरता और 
सुबह-शाम भगवान का ध्यान भी कर लेता था | उसके 
उद्योगी जीवन ग्रौर भक्ति-भाव से प्रसन्न होकर एक 
दिन ब्रह्मा ने उससे वर मांगने को कहा । ऊंट बुद्धि से 
बिलकुल शून्य था । उसने देवता से कहा-पितामहजी, 
मुझे चरने के लिए कई कोस का चक्कर लगाना पड़ता 
है, इससे बड़ा कष्ट होता है । में चाहता हूं कि मेरी 
Ted कई कोस लम्बी हो जाए | ; 

विधाता ने कहा--एवमस्तु ! ' 

बस, काम हो गया । ऊंट की गर्दन देखते-देखते 
इतनी लम्बी हो गई कि वही से बेठे-बेठे बीसों कोस 
दर के बबल चर सकता था । 
वर पाकर उसने उद्योग करना छोड़ दिया | 
संयोग से वन में एक दिन भयंकर तूफान श्राया | ऊट 
की लम्बी गर्देन हवा के थपेड़ों से इधर-उधर होने 
लगी | कष्ट-पीड़ित होकर वह उसे एक बड़ी गुफा में 
डालकर बाहर बैठ गया। श्रांधी के साथ घोर वर्षा 
भी होने लगी । उसी समय एक सियार अपने बाल- 
बच्चों के साथ भीगता हुआ आया और उस लम्बी 
चौड़ी गुफा में घुसकर बैठ गया । वह कई दिनों का 
भूखा था ; भीतर ऊंट की गर्देन को देखकर बाल-बच्चों 
सहित उसे नोचकर खाने लगा | ऊंट पीड़ा से बैचेन 
होकर अपनी गरदन को सिकोड़ने लगा, लेकिन इतनी 
लम्बी वस्तु को समेटकर बाहर निकाल लेना आसान 
काम नहीं था । सियार-परिवार ने देखते-देखते उसके 
गले के नीचे का सारा मांस दांतों से काट-काटकर खा 
डाला । मूर्खं ऊंट छटपटाकर मर गया | श्रालसी को दिया 
हुआ दैवी वरदान उसके लिए ्रभिशाप बन गया; क्योंकि 
उसने भाग्य के भरोसे पुरुषार्थं करना छोड़ दिया | 

